title: Vec C-128/11: Rozsudok Súdneho dvora (veľká komora) z  3. júla 2012 (návrh na začatie prejudiciálneho konania, ktorý podal Bundesgerichtshof — Nemecko) — UsedSoft GmbH/Oracle International Corp. (Právna ochrana počítačových programov — Obchodovanie s licenciami vzťahujúcimi sa na použité počítačové programy, ktoré boli stiahnuté z internetu — Smernica 2009/24/ES — Článok 4 ods. 2 a článok 5 ods. 1 — Vyčerpanie práva na rozširovanie — Pojem „oprávnený nadobúdateľ“ )

text:
               22.9.2012

               SK

               Úradný vestník Európskej únie

               C 287/10

         Rozsudok Súdneho dvora (veľká komora) z 3. júla 2012 (návrh na začatie prejudiciálneho konania, ktorý podal Bundesgerichtshof — Nemecko) — UsedSoft GmbH/Oracle International Corp.
   (Vec C-128/11) (1)

   (Právna ochrana počítačových programov - Obchodovanie s licenciami vzťahujúcimi sa na použité počítačové programy, ktoré boli stiahnuté z internetu - Smernica 2009/24/ES - Článok 4 ods. 2 a článok 5 ods. 1 - Vyčerpanie práva na rozširovanie - Pojem „oprávnený nadobúdateľ“)
   2012/C 287/16
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Bundesgerichtshof

      Účastníci konania pred vnútroštátnym súdom

      Žalobkyňa: UsedSoft GmbH

      Žalovaná: Oracle International Corp.

      Predmet veci

   Návrh na začatie prejudiciálneho konania – Bundesgerichtshof – Výklad článku 4 ods. 2 prvej časti vety a článku 5 ods. 1 smernice Európskeho parlamentu a Rady 2009/24/ES z 23. apríla 2009 o právnej ochrane počítačových programov (Ú. v. EÚ L 111, s. 16) – Stiahnutie rozmnoženiny počítačového programu z internetu na nosič dát na základe softvérovej licencie so súhlasom majiteľa práv – Možnosť považovať túto transakciu za transakciu, ktorou sa vyčerpá právo majiteľa práv na verejné rozširovanie, pokiaľ ide o stiahnuté rozmnoženiny – Obchodovanie s „použitými“ licenciami programov stiahnutých prvým nadobúdateľom – Pojem „oprávnený nadobúdateľ“

      Výrok rozsudku

               1.

               Článok 4 ods. 2 smernice Európskeho parlamentu a Rady 2009/24/ES z 23. apríla 2009 o právnej ochrane počítačových programov sa má vykladať v tom zmysle, že právo na verejné rozširovanie rozmnoženiny počítačového programu sa vyčerpá, ak majiteľ autorského práva povolil bezodplatné stiahnutie rozmnoženiny počítačového programu z internetu na nosič dát a tiež priznal výmenou za úhradu kúpnej ceny, ktorej cieľom je získať pre tohto majiteľa odmenu zodpovedajúcu hospodárskej hodnote rozmnoženiny diela v jeho vlastníctve, právo na používanie uvedenej rozmnoženiny na neobmedzený čas.

               2.

               Článok 4 ods. 2 a článok 5 ods. 1 smernice 2009/24 sa majú vykladať v tom zmysle, že v prípade ďalšieho predaja licencie na používanie zahŕňajúceho aj predaj rozmnoženiny počítačového programu stiahnutej z internetovej stránky majiteľa autorského práva, ak majiteľ autorského práva túto licenciu pôvodne udelil prvému nadobúdateľovi výmenou za úhradu kúpnej ceny, ktorej cieľom je získať pre majiteľa autorského práva odmenu zodpovedajúcu hospodárskej hodnote rozmnoženiny jeho diela, na neobmedzený čas, môže sa druhý, ako aj každý ďalší nadobúdateľ tejto licencie odvolávať na vyčerpanie práva na verejné rozširovanie uvedené v článku 4 ods. 2 danej smernice, čiže ich možno považovať za oprávnených nadobúdateľov počítačového programu v zmysle článku 5 ods. 1 danej smernice, ktorí majú podľa tohto odseku právo na vyhotovenie rozmnoženiny.

      (1)  Ú. v. EÚ C 194, 2.7.2011.


title: Vec T-448/05: Rozsudok Všeobecného súdu z  28. apríla 2010 — Oxley Threads/Komisia ( „Hospodárska súťaž — Kartely — Európsky trh s niťami určenými pre automobilový priemysel — Rozhodnutie, ktorým sa konštatuje porušenie článku 81 ES a článku 53 Dohody EHP — Pokuty — Závažnosť porušenia — Poľahčujúce okolnosti — Spolupráca — Proporcionalita — Rovnosť zaobchádzania — Usmernenia k metóde stanovovania výšky pokút“ )

text:
               5.6.2010

               SK

               Úradný vestník Európskej únie

               C 148/24

         Rozsudok Všeobecného súdu z 28. apríla 2010 — Oxley Threads/Komisia
   (Vec T-448/05) (1)

   („Hospodárska súťaž - Kartely - Európsky trh s niťami určenými pre automobilový priemysel - Rozhodnutie, ktorým sa konštatuje porušenie článku 81 ES a článku 53 Dohody EHP - Pokuty - Závažnosť porušenia - Poľahčujúce okolnosti - Spolupráca - Proporcionalita - Rovnosť zaobchádzania - Usmernenia k metóde stanovovania výšky pokút“)
   2010/C 148/42
   Jazyk konania: angličtina

      Účastníci konania

      Žalobca: Oxley Threads Ltd (Ashton-under-Lyne, Lancashire, Spojené kráľovstvo) (v zastúpení: G. Peretz, barrister, M. Rees a K. Vernon, solicitors)

      Žalovaná: Európska komisia (v zastúpení: N. Khan a K. Mojzesowicz, splnomocnení zástupcovia)

      Predmet veci

   Návrh na čiastočné zrušenia rozhodnutia Komisie K(2005) 3452 zo 14. septembra 2005 týkajúceho sa konania podľa článku 81 [ES] a článku 53 Dohody EHP (Vec COMP/38.337 — PO/Thread), zmeneného a doplneného rozhodnutím Komisie K(2005) 3765 z 13. októbra 2005, a subsidiárne návrh na zníženie pokuty uloženej žalobcovi týmto rozhodnutím

      Výrok rozsudku

               1.

               Žaloba sa zamieta.

               2.

               Oxley Threads Ltd je povinný nahradiť trovy konania.

      (1)  Ú. v. EÚ C 48, 25.2.2006.


title: Výmaz veci T-280/99

text:
               25.9.2004

               SK

               Úradný vestník Európskej únie

               C 239/28

         Výmaz veci T-280/99 (1)

   (2004/C 239/62)

      (Jazyk konania: holandčina)

   Uznesením zo 4. mája 2004 predseda druhej rozšírenej komory Súdu prvého stupňa Európskych spoločenstiev nariadil výmaz veci T-280/99: Van Gelder Aardolie B.V., ktorého v konaní podporuje Holandské kráľovstvo proti Komisii Európskych spoločenstiev.

      (1)  Ú. v. ES C 47 z 19.2.2000


title: Vec C-359/15 P: Odvolanie podané 13. júla 2015: The National Iranian Gas Company proti rozsudku Všeobecného súdu (prvá komora) z 29. apríla 2015 vo veci T-9/13, The National Iranian Gas Company/Rada

text:
               7.9.2015

               SK

               Úradný vestník Európskej únie

               C 294/47

         Odvolanie podané 13. júla 2015: The National Iranian Gas Company proti rozsudku Všeobecného súdu (prvá komora) z 29. apríla 2015 vo veci T-9/13, The National Iranian Gas Company/Rada
   (Vec C-359/15 P)
   (2015/C 294/58)
   Jazyk konania: francúzština

      Účastníci konania

      Odvolateľka: The National Iranian Gas Company (v zastúpení: E. Rosenfeld a S. Perrotet, advokáti)

      Ďalší účastník konania: Rada Európskej pnie

      Návrhy odvolateľky

               —

               zrušiť rozsudok vydaný prvou komorou Všeobecného súdu Európskej únie vo veci T-9/13, ktorý bol odvolateľke oznámený 5. mája 2015 a ktorým Všeobecný súd zamietol žalobu o neplatnosť podanú spoločnosťou National Iranian Gas Company v uvedenej veci a uložil povinnosť nahradiť všetky trovy konania,

               —

               vyhovieť návrhom, ktoré odvolateľka uviedla v prvostupňovom konaní,

               —

               uložiť odporkyni povinnosť nahradiť trovy konania.

      Odvolacie dôvody a hlavné tvrdenia

   Na podporu svojho odvolania uvádza odvolateľka osem odvolacích dôvodov.
   Po prvé odvolateľka sa domnieva, že Všeobecný súd sa dopustil nesprávneho právneho posúdenia tým, že v bode 82 svojho rozsudku konštatoval, že rozhodnutie 2012/635 (1) bolo prijaté Radou na základe článku 29 ZEÚ, a tým, že v bode 84 vyvodil dôsledok, že toto rozhodnutie nemalo podliehať požiadavkám stanoveným v článku 215 ods. 2 ZFEÚ. Všeobecný súd sa takisto dopustil nesprávneho právneho posúdenia tým, že v bode 90 svojho rozsudku rozhodol, že Rada bola oprávnená stanoviť vykonávacie právomoci v súlade s ustanoveniami článku 291 ods. 2 ZFEÚ. Okrem toho Rada sa dopustila ďalšieho nesprávneho právneho posúdenia tým, že usúdila, že podmienky stanovené na uplatnenie článku 291 ods. 1 ZFEÚ boli splnené. Článok 215 ZFEÚ bol totiž jediným postupom uplatniteľným v oblasti reštriktívnych opatrení. Článok 291 ods. 2 ZFEÚ sa teda nemohol uplatniť, keďže tento článok sa uplatňuje iba na opatrenia, ktoré si vyžadujú vykonávacie opatrenia. Opatrenia spočívajúce v zmrazení finančných prostriedkov tak boli samé osebe vykonávacími opatreniami. Nemohli tak vecne patriť do pôsobnosti článku 291 ods. 2 ZFEÚ. Okrem toho podmienky stanovené na uplatnenie článku 291 ods. 2 ZFEÚ neboli splnené, pretože Rada vo svojich napadnutých rozhodnutiach riadne neodôvodnila využitie tohto postupu.
   Po druhé odvolateľka Všeobecnému súdu tiež vytýka, že prijal záver, že článok 20 ods. 1 písm. c) rozhodnutia 2010/413 (2), zmeneného a doplneného rozhodnutím 2012/35 (3) a rozhodnutím 2012/635, ako aj článok 23 ods. 2 písm. d) nariadenia č. 267/2012 (4) nie sú v rozpore so zásadami právnej istoty a predvídateľnosti, zásadou proporcionality, ako aj s právom vlastniť majetok. Kritérium kvantitatívneho a kvalitatívneho významu uvedeného v bode 61 rozsudku Všeobecného súdu sa nenachádzalo v napadnutých aktoch. Všeobecný súd tak vytvoril dôkaz, aby dosiahol platnosť napadnutých aktov. Navyše toto kritérium bolo samé osebe nejasné, nepresné a neprimerané. Všeobecný súd tak za cenu nesprávneho právneho posúdenia usúdil, že skutočnosť, že odvolateľka poskytuje Iránu príspevok, predstavovala podporu v zmysle napadnutých aktov.
   Po tretie odvolateľka vytýka Všeobecnému súdu, že sa v bodoch 116 a 117 svojho rozsudku dopustil nesprávneho právneho posúdenia tým, že rozhodol, že napadnuté akty boli dostatočne odôvodnené, zatiaľ čo Všeobecný súd sám v bode 115 uvedeného rozsudku uznal, že napadnuté akty neuvádzali rozsah a spôsoby podpory, ktorá bola odvolateľke pripísaná. Okrem toho odvolateľka nedokázala pri čítaní napadnutých aktov pochopiť dôvody, pre ktoré jej bola uložená sankcia, čo je dôkazom o nedostatku odôvodnenia.
   Po štvrté Všeobecný súd sa dopustil nesprávneho právneho posúdenia tým, že v bode 141 svojho rozsudku usúdil, že absencia opätovného preskúmania situácie odvolateľky v požadovanej lehote nemohla viesť k protiprávnosti ponechania odvolateľky na zozname sankcionovaných subjektov, zatiaľ čo táto povinnosť bola striktne objektívnou povinnosťou.
   Po piate Všeobecný súd sa dopustil nesprávneho právneho posúdenia tým, že usúdil, že napadnuté rozhodnutia sa nedotkli základných práv odvolateľky a neboli neprimerané, zatiaľ čo napadnuté rozhodnutia boli nejednoznačné a nepresné. Podobne kritérium kvantitatívneho a kvalitatívneho významu stanovené Všeobecným súdom bolo skutočne svojvoľné.
   Po šieste Všeobecný súd sa v bodoch 163 a 164 svojho rozsudku dopustil nesprávneho právneho posúdenia, keď usúdil, že odvolateľka poskytla iránskej vláde podporu z dôvodu, že poskytla povinný príspevok, zatiaľ čo tento príspevok bol iba daňou a odvolateľka bola v rovnakej situácii ako obyčajný daňovník.
   Po siedme Všeobecný súd opomenul konštatovať, že Rada porušila zásadu zákazu diskriminácie a sankcionovala odvolateľku, pretože poskytla príspevok Iránu, a nie každý podnik povinný odvádzať tento príspevok.
   Napokon Všeobecný súd sa dopustil nesprávneho právneho posúdenia tým, že v bode 159 svojho rozsudku nahradil odôvodnenia.

      (1)  Rozhodnutie Rady 2012/635/SZBP z 15. októbra 2012, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu (Ú. v. EÚ L 282, s. 58).

      (2)  Rozhodnutie Rady 2010/413/SZBP z 26. júla 2010 o reštriktívnych opatreniach voči Iránu a o zrušení spoločnej pozície 2007/140/SZBP (Ú. v. EÚ L 195, s. 39).

      (3)  Rozhodnutie Rady 2012/35/SZBP z 23. januára 2012, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu (Ú. v. EÚ L 19, s. 22).

      (4)  Nariadenie Rady (EÚ) č. 267/2012 z 23. marca 2012 o reštriktívnych opatreniach voči Iránu, ktorým sa zrušuje nariadenie (EÚ) č. 961/2010 (Ú. v. EÚ L 88, s. 1).


title: Vec T-212/05: Uznesenie Súdu prvého stupňa z  11. septembra 2008 – Taliansko/Komisia

text:
               22.11.2008

               SK

               Úradný vestník Európskej únie

               C 301/62

         Uznesenie Súdu prvého stupňa z 11. septembra 2008 – Taliansko/Komisia
   (Vec T-212/05) (1)

   (2008/C 301/108)

      Jazyk konania: taliančina

   Predsedníčka druhej komory nariadila výmaz veci.

      (1)  Ú. v. EÚ C 193, 6.8.2005.


title: Vec C-658/13: Uznesenie predsedu Súdneho dvora z  13. mája 2014 (návrh na začatie prejudiciálneho konania, ktorý podal Landgericht Hannover – Nemecko) – Wilhelm Spitzner, Maria-Luise Spitzner/TUIfly GmbH

text:
               11.8.2014

               SK

               Úradný vestník Európskej únie

               C 261/20

         Uznesenie predsedu Súdneho dvora z 13. mája 2014 (návrh na začatie prejudiciálneho konania, ktorý podal Landgericht Hannover – Nemecko) – Wilhelm Spitzner, Maria-Luise Spitzner/TUIfly GmbH
   (Vec C-658/13) (1)

   2014/C 261/39
   Jazyk konania: nemčina
   Predseda Súdneho dvora nariadil výmaz veci.

      (1)  Ú. v. EÚ C 85, 22.3.2014.


title: Vec F-66/15: Žaloba podaná 24. apríla 2015 – ZZ a i./EHSV

text:
               29.6.2015

               SK

               Úradný vestník Európskej únie

               C 213/50

         Žaloba podaná 24. apríla 2015 – ZZ a i./EHSV
   (Vec F-66/15)
   (2015/C 213/80)
   Jazyk konania: francúzština

      Účastníci konania

      Žalobcovia: ZZ a i. (v zastúpení: S. Orlandi a T. Martin, advokáti)

      Žalovaný: Európsky hospodársky a sociálny výbor (EHSV)

      Predmet a opis sporu

   Zrušenie rozhodnutí, ktorými sa znižuje opravný koeficient uplatniteľný na dôchodok žalobcov, ktorí majú bydlisko v Dánsku, v rozsahu, v akom to vyplýva z ich listov dôchodkového poistenia za mesiac jún 2014 a náhrada nemajetkovej ujmy údajne spôsobenej podaním odlišných a rozporuplných informácií na účely odôvodnenia napadnutých rozhodnutí

      Návrhy žalobcov

               —

               Zrušiť rozhodnutia obsiahnuté v listoch dôchodkového poistenia za mesiac jún 2014, ktorými sa opravný koeficient uplatniteľný na dôchodok žalobcov znížil od 1. januára 2014,

               —

               zaviazať ESHV na náhradu trov konania ako aj na zaplatenie sumy určenej ex aequo et bono ako náhrady spôsobenej nemajetkovej ujmy.


title: Vec C-649/11 P: Odvolanie podané 19. decembra 2011 : Cooperativa Vitivinícola Arousana, S. Coop. Galega proti rozsudku Všeobecného súdu (tretia komora) z  5. októbra 2011 vo veci T-421/10, Cooperativa Vitivinícola Arousana, S. Coop. Galega/Úrad pre harmonizáciu vnútorného trhu (ochranné známky a vzory) a María Constantina Sotelo Ares

text:
               25.2.2012

               SK

               Úradný vestník Európskej únie

               C 58/5

         Odvolanie podané 19. decembra 2011: Cooperativa Vitivinícola Arousana, S. Coop. Galega proti rozsudku Všeobecného súdu (tretia komora) z 5. októbra 2011 vo veci T-421/10, Cooperativa Vitivinícola Arousana, S. Coop. Galega/Úrad pre harmonizáciu vnútorného trhu (ochranné známky a vzory) a María Constantina Sotelo Ares
   (Vec C-649/11 P)
   2012/C 58/07
   Jazyk konania: španielčina

      Účastníci konania

      Odvolateľka: Cooperativa Vitivinícola Arousana, S. Coop. Galega (v zastúpení: I. Temiño Ceniceros, advokát)

      Ďalší účastníci konania: Úrad pre harmonizáciu vnútorného trhu (ochranné známky a vzory) a María Constantina Sotelo Ares

      Návrhy odvolateľky

               —

               rozhodnúť, že toto odvolanie je prípustné,

               —

               zrušiť rozsudok Všeobecného súdu vo veci T-421/10 z 5. októbra 2011 v celom rozsahu,

               —

               zaviazať ÚHVT na náhradu trov konania.

      Odvolacie dôvody a hlavné tvrdenia

               1.

               Nesplnenie povinnosti Všeobecného súdu uviesť odôvodnenie, konkrétne porušenie článku 36 v spojení s článkom 53 Protokolu (č. 3) o štatúte Súdneho dvora Európskej únie.

               2.

               Porušenie práva spoločnosti Cooperativa Vitivinícola Arousana, S. Coop. Galega účinne sa brániť a jej práva na spravodlivý proces, konkrétne porušenie článku 6 Európskeho dohovoru o ochrane ľudských práv a základných slobôd.

               3.

               Porušenie článku 8 ods. 1 písm. b) nariadenia Rady č. 207/2009 (1) z 26. februára 2009.

      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).


title: Vec C-666/11: Uznesenie predsedu Súdneho dvora zo 7. januára 2013 (návrh na začatie prejudiciálneho konania, ktorý podal Oberverwaltungsgericht für das Land Nordrhein-Westfalen — Nemecko) — M, N, O, p, Q/Bundesamt für Migration und Flüchtlinge

text:
               16.3.2013

               SK

               Úradný vestník Európskej únie

               C 79/11

         Uznesenie predsedu Súdneho dvora zo 7. januára 2013 (návrh na začatie prejudiciálneho konania, ktorý podal Oberverwaltungsgericht für das Land Nordrhein-Westfalen — Nemecko) — M, N, O, p, Q/Bundesamt für Migration und Flüchtlinge
   (Vec C-666/11) (1)

   2013/C 79/19
   Jazyk konania: nemčina
   Predseda Súdneho dvora nariadil výmaz veci.

      (1)  Ú. v. EÚ C 73, 10.3.2012.


title: Vec T-119/12: Uznesenie Všeobecného súdu z  20. februára 2014 – USFSPEI a Loescher/Rada

text:
               5.5.2014

               SK

               Úradný vestník Európskej únie

               C 135/61

         Uznesenie Všeobecného súdu z 20. februára 2014 – USFSPEI a Loescher/Rada
   (Vec T-119/12) (1)

   2014/C 135/80
   Jazyk konania: francúzština
   Predseda ôsmej komory nariadil výmaz veci.

      (1)  Ú. v. EÚ C 165, 9.6.2012.


title: Vec C-164/16: Návrh na začatie prejudiciálneho konania, ktorý podal Court of Appeal (England & Wales) (Civil Division) (Spojené kráľovstvo) 21. marca 2016 – Commissioners for Her Majesty's Revenue & Customs/Mercedes Benz Financial Services UK Ltd

text:
               30.5.2016

               SK

               Úradný vestník Európskej únie

               C 191/16

         Návrh na začatie prejudiciálneho konania, ktorý podal Court of Appeal (England & Wales) (Civil Division) (Spojené kráľovstvo) 21. marca 2016 – Commissioners for Her Majesty's Revenue & Customs/Mercedes Benz Financial Services UK Ltd
   (Vec C-164/16)
   (2016/C 191/20)
   Jazyk konania: angličtina

      Vnútroštátny súd, ktorý podal návrh na začatie prejudiciálneho konania

   Court of Appeal (England & Wales) (Civil Division)

      Účastníci konania pred vnútroštátnym súdom

      Odvolateľ: Commissioners for Her Majesty's Revenue & Customs

      Odporca: Mercedes Benz Financial Services UK Ltd

      Prejudiciálne otázky

               1.

               Aký je význam slov „zmluv[a]…, ktorá stanovuje, že za normálnych okolností sa vlastníctvo nadobudne najneskôr pri zaplatení poslednej splátky“ v článku 14 ods. 2 písm. b) (1)?

               2.

               Najmä, vyžaduje slovné spojenie „za normálnych okolností“ v kontexte tejto veci, aby daňový orgán vykonal popri zisťovaní, či existuje právo kúpy, ktoré možno uplatniť najneskôr pri zaplatení poslednej splátky, aj ďalšie úkony?

               3.

               Subsidiárne, vyžaduje slovné spojenie „za normálnych okolností“, aby vnútroštátny orgán vykonal aj ďalšie úkony a určil hospodársky účel zmluvy?

               4.

               Ak je odpoveď na tretiu otázku kladná:

                           a)

                           Má analýza, či je pravdepodobné, že zákazník toto právo uplatní, vplyv na výklad článku 14 ods. 2?

                           b)

                           Je výška ceny, ktorú treba zaplatiť pri uplatnení práva kúpy, relevantná na účely určenia hospodárskeho účelu zmluvy?

      (1)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1).


title: Vec C-169/06: Uznesenie predsedu Súdneho dvora zo 6. marca 2007 (návrh na začatie prejudiciálneho konania, ktorý podal Court of Appeal – Spojené kráľovstvo) – Northern Foods plc, The Queen/Secretary of State for Environment, Food and Rural Affaires, za prítomnosti: The Melton Mowbray Pork Pie Association

text:
               28.4.2007

               SK

               Úradný vestník Európskej únie

               C 96/28

         Uznesenie predsedu Súdneho dvora zo 6. marca 2007 (návrh na začatie prejudiciálneho konania, ktorý podal Court of Appeal – Spojené kráľovstvo) – Northern Foods plc, The Queen/Secretary of State for Environment, Food and Rural Affaires, za prítomnosti: The Melton Mowbray Pork Pie Association
   (Vec C-169/06) (1)

   (2007/C 96/53)

      Jazyk konania: angličtina

   Predseda Súdneho dvora nariadil výmaz veci.

      (1)  Ú. v. EÚ C 121, 20.5.2006.


title: Vec T-895/16: Žaloba podaná 13. decembra 2016 – Toontrack Music AB/EUIPO (SUPERIOR DRUMMER)

text:
               13.2.2017

               SK

               Úradný vestník Európskej únie

               C 46/27

         Žaloba podaná 13. decembra 2016 – Toontrack Music AB/EUIPO (SUPERIOR DRUMMER)
   (Vec T-895/16)
   (2017/C 046/31)
   Jazyk konania: švédčina

      Účastníci konania

      Žalobkyňa: Toontrack Music AB (Umeå, Švédsko) (v zastúpení: L.-E. Ström, lawyer)

      Žalovaný: Úrad Európskej únie pre duševné vlastníctvo (EUIPO)

      Údaje týkajúce sa konania pred EUIPO

      Dotknutá sporná ochranná známka: slovná ochranná známka Európskej únie „SUPERIOR DRUMMER“ – prihláška č. 13 945 019.

      Napadnuté rozhodnutie: rozhodnutie piateho odvolacieho senátu EUIPO z 3. októbra 2016 vo veci R 2438/2015-5.

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie,

               —

               uložil EUIPO povinnosť nahradiť trovy konania žalobkyne a znášať svoje vlastné trovy konania.

      Uvádzaný žalobný dôvod

               —

               porušenie článku 7 ods. 1 písm. b) a c), článku 7 ods. 2 a článku 65 nariadenia č. 207/2009.


title: Vec T-402/06: Rozsudok Všeobecného súdu zo 16. septembra 2013 — Španielsko/Komisia [ „Kohézny fond — Nariadenie (ES) č. 1164/94 — Projekty environmentálnej infraštruktúry vykonané na území Katalánska (Španielsko) — Čiastočné zrušenie finančnej pomoci — Verejné obstarávania služieb a prác — Kritériá hodnotenia ponúk — Ekonomicky najvýhodnejšia ponuka — Rovnosť zaobchádzania — Transparentnosť — Ponuka s neobvykle nízkou cenou — Oprávnenosť výdavkov — Stanovenie finančnej pomoci — Článok H ods. 2 prílohy II nariadenia č. 1164/94 — Proporcionalita“ ]

text:
               9.11.2013

               SK

               Úradný vestník Európskej únie

               C 325/19

         Rozsudok Všeobecného súdu zo 16. septembra 2013 — Španielsko/Komisia
   (Vec T-402/06) (1)

   (Kohézny fond - Nariadenie (ES) č. 1164/94 - Projekty environmentálnej infraštruktúry vykonané na území Katalánska (Španielsko) - Čiastočné zrušenie finančnej pomoci - Verejné obstarávania služieb a prác - Kritériá hodnotenia ponúk - Ekonomicky najvýhodnejšia ponuka - Rovnosť zaobchádzania - Transparentnosť - Ponuka s neobvykle nízkou cenou - Oprávnenosť výdavkov - Stanovenie finančnej pomoci - Článok H ods. 2 prílohy II nariadenia č. 1164/94 - Proporcionalita)
   2013/C 325/30
   Jazyk konania: španielčina

      Účastníci konania

      Žalobca: Španielske kráľovstvo (v zastúpení: pôvodne J. M. Rodríguez Cárcamo, neskôr A. Rubio González, abogados del Estado)

      Žalovaná: Európska komisia (v zastúpení: pôvodne A. Steiblytė a L. Escobar Guerrero, neskôr A. Steiblytė a S. Pardo Quintillán, splnomocnení zástupcovia)

      Predmet veci

   Návrh na zrušenie rozhodnutia Komisie K(2006) 5105 z 20. októbra 2006, ktorým sa znižuje pomoc z Kohézneho fondu pre osem projektov vykonávaných na území autonómneho spoločenstva Katalánsko (Španielsko)

      Výrok rozsudku

               1.

               Žaloba sa zamieta.

               2.

               Španielske kráľovstvo znáša vlastné trovy konania a je povinné nahradiť trovy konania, ktoré vznikli Európskej komisii.

      (1)  Ú. v. EÚ C 42, 24.2.2007.


title: Vec C-126/15: Rozsudok Súdneho dvora (piata komora) z 29. júna 2017 – Európska komisia/Portugalská republika (Nesplnenie povinnosti členským štátom — Spotrebná daň z cigariet — Smernica 2008/118/ES — Vznik daňovej povinnosti — Miesto a moment vzniku daňovej povinnosti — Daňové označenia — Voľný pohyb výrobkov podliehajúcich spotrebnej dani — Časové obmedzenie uvádzania na trh a predaja balíčkov cigariet — Zásada proporcionality)

text:
               28.8.2017

               SK

               Úradný vestník Európskej únie

               C 283/3

         Rozsudok Súdneho dvora (piata komora) z 29. júna 2017 – Európska komisia/Portugalská republika
   (Vec C-126/15) (1)

   ((Nesplnenie povinnosti členským štátom - Spotrebná daň z cigariet - Smernica 2008/118/ES - Vznik daňovej povinnosti - Miesto a moment vzniku daňovej povinnosti - Daňové označenia - Voľný pohyb výrobkov podliehajúcich spotrebnej dani - Časové obmedzenie uvádzania na trh a predaja balíčkov cigariet - Zásada proporcionality))
   (2017/C 283/03)
   Jazyk konania: portugalčina

      Účastníci konania

      Žalobkyňa: Európska komisia (v zastúpení: F. Tomat a G. Braga da Cruz, splnomocnení zástupcovia)

      Žalovaná: Portugalská republika (v zastúpení: L. Inez Fernandes, N. Silva Vitorino a A. Cunha, splnomocnení zástupcovia)

      Vedľajší účastníci, ktorí v konaní podporujú žalovanú: Belgické kráľovstvo (v zastúpení: M. Jacobs a J.-C. Halleux, splnomocnení zástupcovia), Estónska republika (v zastúpení: K. Kraavi-Käerdi, splnomocnená zástupkyňa), Poľská republika (v zastúpení: B. Majczyna, splnomocnený zástupca)

      Výrok rozsudku

               1.

               Tým, že sa stanovilo, že cigarety uvedené do daňového voľného obehu a uvoľnené na spotrebu v priebehu určitého roka sa už nemôžu uvádzať na trh ani predávať verejnosti po uplynutí lehoty stanovenej článkom 27 písm. a) Portaria n.o 1295/2007 do Ministério das Finanças e da Administração Pública (nariadenie č. 1295/2007 ministerstva financií a verejnej správy) z 1. októbra 2007, v jeho znení uplatniteľnom na túto žalobu, ak neexistuje zvýšenie sadzby spotrebnej dane na tieto výrobky nadobúdajúce účinok v nasledujúcom roku, si Portugalská republika nesplnila svoje povinnosti, ktoré jej vyplývajú z článku 9 prvého odseku smernice Rady 2008/118/ES zo 16. decembra 2008 o všeobecnom systéme spotrebných daní a o zrušení smernice 92/12/EHS, a zo zásady proporcionality.

               2.

               V zostávajúcej časti sa žaloba zamieta.

               3.

               Portugalská republika znáša polovicu svojich vlastných trov konania.

               4.

               Európska komisia znáša svoje vlastné trovy konania a je povinná nahradiť polovicu trov konania, ktoré vynaložila Portugalská republika.

               5.

               Belgické kráľovstvo, Estónska republika a Poľská republika znášajú svoje vlastné trovy konania.

      (1)  Ú. v. EÚ C 155, 11.5.2015.


title: Vec T-381/07: Žaloba podaná 27. septembra 2007 – Taliansko/Komisia

text:
               24.11.2007

               SK

               Úradný vestník Európskej únie

               C 283/39

         Žaloba podaná 27. septembra 2007 – Taliansko/Komisia
   (Vec T-381/07)
   (2007/C 283/71)
   Jazyk konania: taliančina
   Účastníci konania

      Žalobkyňa: Talianska republika (v zastúpení: P. Gentili, avvocato dello Stato)

      Žalovaná: Komisia Európskych spoločenstiev
   Návrhy žalobkyne

               —

               zrušiť oznámenie Komisie Európskych spoločenstiev č. 007584 z 18. júla 2007, Generálneho riaditeľstva pre regionálnu politiku – Programy a projekty na Cypre, v Grécku, Maďarsku, Taliansku, na Malte a v Holandsku, ktorého predmetom sú platby Komisie v inej ako žiadanej výške. Odkaz: DOCUP Toscana cieľ 2 (č. CCI 2000 IT 16 2DO 001),

               —

               zrušiť oznámenie Komisie Európskych spoločenstiev č. 009059 z 21. augusta 2007, Generálneho riaditeľstva pre regionálnu politiku – Programy a projekty na Cypre, v Grécku, Maďarsku, Taliansku, na Malte a v Holandsku, ktorého predmetom je certifikácia a vyhlásenie o predbežných výdavkoch a žiadosť o platbu. Odkaz: DOCUP Veneto cieľ 2 2000 – 2006 (č. CCI 2000 IT 16 2DO 005),

               —

               zrušiť oznámenie Komisie Európskych spoločenstiev č. 009061 z 21. augusta 2007, Generálneho riaditeľstva pre regionálnu politiku – Programy a projekty na Cypre, v Grécku, Maďarsku, Taliansku, na Malte a v Holandsku, ktorého predmetom sú platby Komisie v inej ako žiadanej výške. Odkaz: DOCUP cieľ 2 „Lazio“ 2000 – 2006 (č. CCI 2000 IT 16 2DO 009),

               —

               zrušiť oznámenie Komisie Európskych spoločenstiev č. 009249 z 29. augusta 2007, Generálneho riaditeľstva pre regionálnu politiku – Programy a projekty na Cypre, v Grécku, Maďarsku, Taliansku, na Malte a v Holandsku, ktorého predmetom sú platby Komisie v inej ako žiadanej výške. Odkaz: DOCUP Piemonte 2000 – 2006 (č. CCI 2000 IT 16 2DO 007),

               —

               zrušiť oznámenie Komisie Európskych spoločenstiev č. 009525 zo 6. septembra 2007, Generálneho riaditeľstva pre regionálnu politiku – Programy a projekty na Cypre, v Grécku, Maďarsku, Taliansku, na Malte a v Holandsku, ktorého predmetom sú platby Komisie v inej ako žiadanej výške. Odkaz: Regionálny operatívny program „Campania“ 2000 – 2006 (č. CCI 2000 IT 16 1PO 007),

               —

               zrušiť všetky súvisiace a predchádzajúce akty a v dôsledku toho zaviazať Komisiu Európskych spoločenstiev na náhradu trov konania.

         Žalobné dôvody a hlavné tvrdenia
   Žalobné dôvody a hlavné tvrdenia sú totožné ako vo veci T-345/04 (1), Talianska republika/Komisia.

      (1)  Ú. v. EÚ C 262, 23.10.2004, s. 55.


title: Vec C-369/09 P: Odvolanie podané 15. septembra 2009 : ISD Polska sp. z o.o., Industrial Union of Donbass Corporation, ISD Polska sp. z o.o. (predtým Majątek Hutniczy sp. z o.o.) proti rozsudku Súdu prvého stupňa (ôsmej komory) z  1. júla 2009 v spojených veciach T-273/06 a T-297/06, ISD Polska a i./Komisia

text:
               19.12.2009

               SK

               Úradný vestník Európskej únie

               C 312/14

         Odvolanie podané 15. septembra 2009: ISD Polska sp. z o.o., Industrial Union of Donbass Corporation, ISD Polska sp. z o.o. (predtým Majątek Hutniczy sp. z o.o.) proti rozsudku Súdu prvého stupňa (ôsmej komory) z 1. júla 2009 v spojených veciach T-273/06 a T-297/06, ISD Polska a i./Komisia
   (Vec C-369/09 P)
   2009/C 312/22
   Jazyk konania: francúzština

      Účastníci konania

      Odvolateľky: ISD Polska sp. z o.o., Industrial Union of Donbass Corporation, ISD Polska sp. z o.o. (predtým Majątek Hutniczy sp. z o.o.) (v zastúpení: C. Rapin, E. Van den Haute, advokáti)

      Ďalší účastník konania: Komisia Európskych spoločenstiev

      Návrhy odvolateliek

               —

               vyhlásiť toto odvolanie ako prípustné,

               —

               zrušiť rozsudok Súdu prvého stupňa Európskych spoločenstiev (ôsma komora) z 1. júla 2009 v spojených veciach T-273/09 a T-297/06,

               —

               vyhovieť v celom rozsahu, alebo subsidiárne čiastočne návrhom predneseným pred Súdom prvého stupňa Európskych spoločenstiev v spojených veciach T-273/09 a T-297/06,

               —

               zaviazať Európsku komisiu na náhradu všetkých trov konania,

               —

               za predpokladu, že Súdny dvor rozhodne, že konanie sa zastavuje, zaviazať Európsku komisiu na náhradu trov konania podľa ustanovení článku 69 ods. 6 v spojení s článkom 72 písm. a) Rokovacieho poriadku Súdneho dvora.

      Odvolacie dôvody a hlavné tvrdenia

   Odvolateľky na podporu svojho odvolania uvádzajú tri odvolacie dôvody.
   Prvým odvolacím dôvodom odvolateľky namietajú proti posúdeniu Súdu prvého stupňa spočívajúcemu na tom, že Protokol č. 8 o reštrukturalizácii poľského oceliarskeho priemyslu, ktorý tvorí prílohu Aktu o podmienkach pristúpenia Poľskej republiky k Európskej únii (1) [neoficiálny preklad], vo svojom bode 6 stanovuje spätné uplatnenie svojich ustanovení. Podľa odvolateliek žiadny spätný účinok totiž nemožno vyvodiť zo znenia, účelu alebo štruktúry tohto ustanovenia, ktorý spresňuje, že podnikom taxatívne vymedzeným v prílohe už citovaného protokolu, môže byť za určitých obmedzení v období od roku 1997 do roku 2003 poskytnutá pomoc. Toto ustanovenie inými slovami znamená, že výpočet pomoci, ktorú možno do konca roka 2003 udeliť podnikom, ktoré sú príjemcami pomoci, sa má urobiť pri retrospektívnom zohľadnení súm už poskytnutej pomoci, ale nie pri retrospektívnom zohľadnení pomoci, ktorá bola poskytnutá protiprávne. S týmto výkladom súhlasí tak Komisia, ako aj Rada, pričom Komisia v návrhu rozhodnutia, Rada v rozhodnutí konštatovali, že záväzky prijaté v Protokole č. 8 boli dodržané.
   Odvolateľky svojim druhým odvolacím dôvodom tvrdia, že Súd prvého stupňa nesprávne právne posúdil, keď na jednej strane rozhodol, že podniky, ktoré sú príjemcami pomoci, v zásade môžu mať legitímnu dôveru v zákonnosť tejto pomoci, len ak bola táto pomoc udelená v súlade s konaním stanoveným v článku 88 ES a na druhej strane, že konania stanovené v Protokole (č. 2) o výrobkoch ESUO k dohode zo 16. decembra 1991 o pridružení (2), prostredníctvom ktorých sa Komisia a Rada dozvedela o spornej pomoci, nemôžu u odvolateliek zakladať legitímnu dôveru. Je totiž nesporné, že nijaké formálne oznámenie spornej pomoci nebolo urobené podľa článku 88 ES, pretože Poľská republika v tom čase ešte nebola členom Európskej únie a Komisia o tejto pomoci bola dobre informovaná a domnievala sa, že na základe programu poľskej reštrukturalizácie a podnikových plánov predložených v tejto súvislosti, zodpovedajú požiadavkám článku 8 ods. 4 Protokolu č. 2 k dohode o pridružení a podmienkam stanoveným Protokolom č. 8 pripojeným k Aktu o podmienkach pristúpenia.
   Odvolateľky svojím tretím a posledným odvolacím dôvodom nakoniec uvádzajú porušenie nariadenia (ES) č. 659/1993 (3) a nariadenia (ES) č. 794/2004 (4). Podľa týchto nariadení nestačí totiž, že úroková sadzba uplatniteľná na vymáhanie spornej pomoci je stanovená v úzkej spolupráci s dotknutým členským štátom, aby sa táto sadzba mohla považovať za „príslušnú“ sadzbu v zmysle článku 14 ods. 2 nariadenia (ES) č. 659/1999. „Príslušný“ charakter úrokovej sadzby uplatniteľnej na vymáhanie štátnej pomoci je vecným pojmom nezávislým od konania, podľa ktorého Komisia postupuje v osobitných prípadoch, keď stanoví túto sadzbu v spolupráci s dotknutým členským štátom.

      (1)  Ú. v. 2003, L 236, s. 948.

      (2)  Európska dohoda zo 16. decembra 1991 o pridružení medzi Európskymi spoločenstvami a ich členskými štátmi na jednej strane a Poľskou republikou na druhej strane [neoficiálny preklad] (Ú. v. EÚ 1993, L 348, s. 2).

      (3)  Nariadenie Rady (ES) č. 659/1999 z 22. marca 1999 ustanovujúce podrobné pravidlá na uplatňovanie článku 93 Zmluvy o ES [teraz článok 88 ES] (Ú. v. ES L 83, s. 1; Mim. vyd. 08/001, s. 339).

      (4)  Nariadenie Komisie (ES) č. 794/2004 z 21. apríla 2004, ktorým sa vykonáva nariadenie Rady (ES) č. 659/1999 (Ú. v. EÚ L 140, s. 1; Mim. vyd. 08/004, s. 3).


title: Vec C-471/16 P: Rozsudok Súdneho dvora (šiesta komora) z 26. júla 2017 – Staatliche Porzellan-Manufaktur Meissen GmbH/Úrad Európskej únie pre duševné vlastníctvo (EUIPO), Meissen Keramik GmbH (Odvolanie — Ochranná známka Európskej únie — Námietkové konanie — Prihláška obrazovej ochrannej známky obsahujúcej slovný prvok „meissen“ — Zamietnutie námietky — Dôkazy predložené po prvý krát — Skreslenie — Riadne používanie skorších ochranných známok — Nariadenie (ES) č. 207/2009 — Článok 7 ods. 3 — Článok 8 ods. 5 — Spojenie medzi porovnávanými ochrannými známkami)

text:
               18.9.2017

               SK

               Úradný vestník Európskej únie

               C 309/14

         Rozsudok Súdneho dvora (šiesta komora) z 26. júla 2017 – Staatliche Porzellan-Manufaktur Meissen GmbH/Úrad Európskej únie pre duševné vlastníctvo (EUIPO), Meissen Keramik GmbH
   (Vec C-471/16 P) (1)

   ((Odvolanie - Ochranná známka Európskej únie - Námietkové konanie - Prihláška obrazovej ochrannej známky obsahujúcej slovný prvok „meissen“ - Zamietnutie námietky - Dôkazy predložené po prvý krát - Skreslenie - Riadne používanie skorších ochranných známok - Nariadenie (ES) č. 207/2009 - Článok 7 ods. 3 - Článok 8 ods. 5 - Spojenie medzi porovnávanými ochrannými známkami))
   (2017/C 309/18)
   Jazyk konania: nemčina

      Účastníci konania

      Odvolateľka: Staatliche Porzellan-Manufaktur Meissen GmbH (v zastúpení: O. Spuhler a M. Geitz, Rechtsanwälte)

      Ďalší účastníci konania: Úrad Európskej únie pre duševné vlastníctvo (EUIPO) (v zastúpení: M. Fischer, splnomocnený zástupca), Meissen Keramik GmbH (v zastúpení: M. Vohwinkel a K. Gennen, Rechtsanwälte)

      Výrok rozsudku

               1.

               Odvolanie sa zamieta.

               2.

               Staatliche Porzellan-Manufaktur Meissen GmbH je povinná nahradiť trovy konania.

      (1)  Ú. v. EÚ C 454, 5.12.2016.


title: Vec T-204/03: Rozsudok Súdu prvého stupňa z  27. septembra 2006 – Haladjian Frères/Komisia ( Hospodárska súťaž — Článok 81 ES — Článok 82 ES — Distribúcia náhradných dielov — Súbežné dovozy — Sťažnosť — Rozhodnutie o zamietnutí )

text:
               2.12.2006

               SK

               Úradný vestník Európskej únie

               C 294/43

         Rozsudok Súdu prvého stupňa z 27. septembra 2006 – Haladjian Frères/Komisia
   (Vec T-204/03) (1)

   („Hospodárska súťaž - Článok 81 ES - Článok 82 ES - Distribúcia náhradných dielov - Súbežné dovozy - Sťažnosť - Rozhodnutie o zamietnutí“)
   (2006/C 294/90)
   Jazyk konania: francúzština
   Účastníci konania

      Žalobca: Haladjian Frères SA (Sorgues, Francúzsko) (v zastúpení: N. Coutrelis, advokát)

      Žalovaná: Komisia Európskych spoločenstiev (v zastúpení: A. Whelan a O. Beynet, splnomocnení zástupcovia, za právnej pomoci D. Waelbroeck, advokát)

      Vedľajší účastníci, ktorí v konaní podporujú žalovanú: Caterpillar, Inc. (Peoria, Illinois, Spojené štáty) a Caterpillar Group Services SA (Charleroi, Belgicko) (v zastúpení: pôvodne N. Levy, solicitor a S. Kingston, barrister, neskôr N. Levy a T. Graf, advokát)
   Predmet veci
   Návrh na zrušenie rozhodnutia Komisie z 1. apríla 2003, ktorým sa zamieta sťažnosť týkajúca sa údajných porušení článkov 81 ES a 82 ES, podaná Haladjian Frères SA proti Caterpillar, Inc.
   Výrok rozsudku

               1.

               Žaloba sa zamieta.

               2.

               Žalobca znáša svoje vlastné trovy konania ako aj trovy, ktoré vznikli Komisii a vedľajším účastníkom konania.

      (1)  Ú. v. EÚ C 200, 23.8.2003.


title: Vec T-252/16: Žaloba podaná 17. mája 2016 – Cleversafe/EUIPO (Beyond Scale)

text:
               8.8.2016

               SK

               Úradný vestník Európskej únie

               C 287/23

         Žaloba podaná 17. mája 2016 – Cleversafe/EUIPO (Beyond Scale)
   (Vec T-252/16)
   (2016/C 287/28)
   Jazyk konania: angličtina

      Účastníci konania

      Žalobkyňa: Cleversafe, Inc. (Chicago, Illinois, Spojené štáty americké) (v zastúpení: A. Lingenfelser, lawyer)

      Žalovaný: Úrad Európskej únie pre duševné vlastníctvo (EUIPO)

      Údaje týkajúce sa konania pred EUIPO

      Dotknutá sporná ochranná známka: slovná ochranná známka Európskej únie „Beyond Scale“ – prihláška č. 13 975 438.

      Napadnuté rozhodnutie: rozhodnutie štvrtého odvolacieho senátu EUIPO zo 14. marca 2016 vo veci R 2239/2015-4.

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie.

      Uvádzaný žalobný dôvod

               —

               Predmetná ochranná známka ako celok nie je vnímaná ako vychvaľujúca reklama, ktorá neuvádza údaj o obchodnom pôvode.


title: Vec T-713/14: Žaloba podaná 10. októbra 2014 – IPSO/ECB

text:
               1.12.2014

               SK

               Úradný vestník Európskej únie

               C 431/39

         Žaloba podaná 10. októbra 2014 – IPSO/ECB
   (Vec T-713/14)
   (2014/C 431/62)
   Jazyk konania: francúzština

      Účastníci konania

      Žalobkyňa: International and European Public Services Organisation (IPSO) v Spolkovej republike Nemecko (Frankfurt nad Mohanom, Nemecko) (v zastúpení: L. Levi, advokát)

      Žalovaná: Európska centrálna banka (ECB)

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie Výkonnej rady ECB z 30. mája 2014, zverejnené 16. júla 2014, ktorým stanovila maximálnu dĺžku niektorých zmlúv dočasných zamestnancov poverených úlohami sekretárskej a administratívnej povahy na dva roky,

               —

               zaviazal žalovanú na náhradu nemajetkovej ujmy ohodnotenej ex aequo et bono na 15  000 eur,

               —

               zaviazal žalovanú na náhradu všetkých trov konania.

      Dôvody a hlavné tvrdenia

   Na podporu svojej žaloby žalobkyňa uvádza dva žalobné dôvody.

               1.

               Prvý žalobný dôvod je založený na porušení práva žalobkyne na informácie a konzultácie tak, ako je to stanovené v článku 27 Charty základných práv Európskej únie a smernice č. 2002/14 (1) a spresnené a vykonané rámcovou dohodou o uznávaní, výmene informácií a konzultácii a dohodou ad hoc z januára 2014 o vytvorení pracovnej skupiny pre dočasných zamestnancov, ktoré boli uzatvorené medzi ECB a IPSO, na jednej strane, a na porušení týchto dohôd, na druhej strane.

               2.

               Druhý žalobný dôvod je založený na porušení práva na dobrú správu vecí verejných a najmä na práve na vypočutie, na práve na prístup k informáciám, procesné práva stanovené v článku 41 Charty základných práv Európskej únie.

      (1)  Smernica Európskeho parlamentu a Rady č. 2002/14/ES z 11. marca 2002, ktorá ustanovuje všeobecný rámec pre informovanie a porady so zamestnancami v Európskom spoločenstve – Spoločné vyhlásenie Európskeho parlamentu, Rady a Komisie o zastúpení zamestnancov (Ú. v. ES L 80, s. 29; Mim. vyd. 05/004, s. 219).


title: Vec C-525/08: Návrh na začatie prejudiciálneho konania, ktorý podal Bundesgerichtshof (Nemecko) 2. decembra 2008 – Sylvia Bienek/Condor Flugdienst GmbH

text:
               7.3.2009

               SK

               Úradný vestník Európskej únie

               C 55/8

         Návrh na začatie prejudiciálneho konania, ktorý podal Bundesgerichtshof (Nemecko) 2. decembra 2008 – Sylvia Bienek/Condor Flugdienst GmbH
   (Vec C-525/08)
   (2009/C 55/11)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Bundesgerichtshof
   Účastníci konania pred vnútroštátnym súdom

      Žalobkyňa: Sylvia Bienek

      Žalovaná: Condor Flugdienst GmbH
   Prejudiciálne otázky

               1.

               Predstavuje zmena rezervácie na iný let skutkový stav, na ktorý sa vzťahuje článok 4 ods. 3 nariadenia Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91 (1)?

               2.

               Ak je na túto otázku potrebné odpovedať kladne:
               Má sa toto ustanovenie uplatniť aj na zmenu rezervácie, ktorá nebola spôsobená leteckým dopravcom, ale výhradne samotnou cestovnou kanceláriou?

      (1)  Ú. v. EÚ L 46, s. 1; Mim. vyd. 07/008, s. 10.


title: Vec F-47/12: Žaloba podaná 18. júna 2012 — ZZ/EMA

text:
               28.7.2012

               SK

               Úradný vestník Európskej únie

               C 227/37

         Žaloba podaná 18. júna 2012 — ZZ/EMA
   (Vec F-47/12)
   2012/C 227/62
   Jazyk konania: francúzština

      Účastníci konania

      Žalobca: ZZ (v zastúpení: D. Abreu Caldas, A. Coolen, J.-N. Louis, É. Marchal a S. Orlandi, advokáti)

      Žalovaná: Európska agentúra pre lieky

      Predmet a opis sporu

   Zrušenie rozhodnutia Európskej agentúry pre lieky, ktorým nebola uznaná trvalá invalidita žalobcu a nebol mu priznaný príspevok v invalidite

      Návrhy žalobcu

               —

               zrušiť rozhodnutie Európskej agentúry pre lieky z 15. septembra 2011, ktorým žalobcovi nebol priznaný príspevok v invalidite z dôvodu trvalej úplnej invalidity, ktorá má za následok to, že nemôže vykonávať služobné povinnosti zodpovedajúce pracovnému miestu v jeho funkčnej skupine a platovej triede,

               —

               v prípade potreby zrušiť rozhodnutie zo 16. januára 2012, ktorým bola zamietnutá jeho sťažnosť,

               —

               zaviazať Európsku agentúru pre lieky na náhradu trov konania.


title: Vec C-278/10: Uznesenie predsedu siedmej komory Súdneho dvora zo 17. marca 2011 — Európska komisia/Helénska republika

text:
               27.8.2011

               SK

               Úradný vestník Európskej únie

               C 252/27

         Uznesenie predsedu siedmej komory Súdneho dvora zo 17. marca 2011 — Európska komisia/Helénska republika
   (Vec C-278/10) (1)

   2011/C 252/56
   Jazyk konania: gréčtina
   Predseda siedmej komory nariadil výmaz veci.

      (1)  Ú. v. EÚ C 209, 31.7.2010.


title: Vec F-124/06: Žaloba podaná 31. októbra 2006 – Molina Solano/Europol

text:
               27.1.2007

               SK

               Úradný vestník Európskej únie

               C 20/38

         Žaloba podaná 31. októbra 2006 – Molina Solano/Europol
   (Vec F-124/06)
   (2007/C 20/57)
   Jazyk konania: holandčina
   Účastníci konania

      Žalobkyňa: Beatriz Molina Solano (Rijswijk, Holandsko) (v zastúpení: D. C. Coppens, advokát)

      Žalovaný: Európsky policajný úrad (Europol)
   Návrhy žalobkyne

               —

               zrušiť rozhodnutie Europolu z 1. augusta 2006 o sťažnosti žalobkyne, ako aj pôvodné rozhodnutie Europolu z 27. januára 2006,

               —

               zaviazať Europol zaradiť žalobkyňu do platového stupňa od 1. januára 2005,

               —

               zaviazať Europol na náhradu trov konania.

         Žalobné dôvody a hlavné tvrdenia
   Po sťažnosti Europol zaradil žalobkyňu do platového stupňa uvedeného v článku 29 ods. 2 služobného poriadku úradníkov tohto úradu od 1. júla 2005. Vo svojej žalobe žalobkyňa žiada, aby bola do tohto platového stupňa zaradená od 1. januára 2005. Na podporu svojich nárokov uvádza, že na základe politiky riadenia platových stupňov uplatňovaných Europolom v čase skutkových okolností veci samej, mala žalobkyňa podľa hodnotiacej správy nárok na platový stupeň od 1. januára 2005. Tým, že jej bolo zamietnuté toto zvýhodnenie, priznané iným zamestnancom s rovnakým hodnotením, porušil Europol zásadu rovnosti zaobchádzania. Žalobkyňa okrem iného uvádza porušenie zásady právnej istoty, zásady nestrannosti a zásady zákazu svojvoľného rozhodovania.


title: Vec T-531/11: Uznesenie Všeobecného súdu z  21. júna 2012 — Hamas/Rada ( „Žaloba o neplatnosť — Obmedzujúce opatrenia v rámci boja proti terorizmu — Prekážka začatého konania“ )

text:
               18.8.2012

               SK

               Úradný vestník Európskej únie

               C 250/14

         Uznesenie Všeobecného súdu z 21. júna 2012 — Hamas/Rada
   (Vec T-531/11) (1)

   (Žaloba o neplatnosť - Obmedzujúce opatrenia v rámci boja proti terorizmu - Prekážka začatého konania)
   2012/C 250/27
   Jazyk konania: francúzština

      Účastníci konania

      Žalobca: Hamas (Damask, Sýria a Gaza, územie pásma Gazy) (v zastúpení: L. Glock, advokát)

      Žalovaná: Rada Európskej únie (v zastúpení: pôvodne R. Szostak a G. Marhic, neskôr B. Driessen a G. Étienne, splnomocnení zástupcovia)

      Predmet veci

   Zrušenie vykonávacieho nariadenia Rady (EÚ) č. 687/2011 z 18. júla 2011, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu a ktorým sa zrušujú vykonávacie nariadenia (EÚ) č. 610/2010 a (EÚ) č. 83/2011 (Ú. v. EÚ L 188, s. 2), a rozhodnutia Rady 2011/430/SZBP z 18. júla 2011, ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom (Ú. v. EÚ L 188, s. 47), v rozsahu, v akom sa meno žalujúcej organizácie ponechá na zozname osôb, skupín a subjektov, na ktoré sa uplatňuje zmrazenie finančných prostriedkov a ekonomických zdrojov v rámci boja proti terorizmu

      Výrok

               1.

               Žaloba sa odmieta ako zjavne neprípustná.

               2.

               Konanie o návrhu Európskej komisie na vstup vedľajšieho účastníka do konania sa zastavuje.

               3.

               Žalobca znáša svoje vlastné trovy konania a je povinný nahradiť trovy konania, ktoré vznikli Rade Európskej únie.

      (1)  Ú. v. EÚ C 126, 28.4.2012.


title: Vec T-832/14: Rozsudok Všeobecného súdu z 21. júla 2016 – Nutria/Komisia („Mimozmluvná zodpovednosť — Zamietnutie predĺženia lehoty na vyskladnenie sušeného odstredeného mlieka v rámci plánu distribúcie potravinovej pomoci najodkázanejším osobám v Únii na rok 2010 — Dostatočne závažné porušenie právnej normy, ktorá priznáva práva jednotlivcom“)

text:
               5.9.2016

               SK

               Úradný vestník Európskej únie

               C 326/24

         Rozsudok Všeobecného súdu z 21. júla 2016 – Nutria/Komisia
   (Vec T-832/14) (1)

   ((„Mimozmluvná zodpovednosť - Zamietnutie predĺženia lehoty na vyskladnenie sušeného odstredeného mlieka v rámci plánu distribúcie potravinovej pomoci najodkázanejším osobám v Únii na rok 2010 - Dostatočne závažné porušenie právnej normy, ktorá priznáva práva jednotlivcom“))
   (2016/C 326/43)
   Jazyk konania: francúzština

      Účastníci konania

      Žalobkyňa: Nutria AE Typopoiisis & Emporias Agrotikon Proïonton (Agios Konstantinos, Grécko) (v zastúpení: pôvodne M.-J. Jacquot, neskôr K. Makaronas, advokáti)

      Žalovaná: Európska komisia (v zastúpení: J. Guillem Carrau, D. Triantafyllou, splnomocnení zástupcovia)

      Predmet veci

   Žaloba podaná na základe článku 268 ZFEÚ o náhradu majetkovej ujmy, ktorú žalobkyňa údajne utrpela tým, že Komisia odmietla predĺžiť lehotu na vyskladnenie sušeného odstredeného mlieka, ktorá je stanovená v článku 3 ods. 1 nariadenia Komisie (ES) č. 1111/2009 z 19. novembra 2009, ktorým sa prijíma plán prideľovania zdrojov, ktoré sa majú v rozpočtovom roku 2010 vyúčtovať členským štátom za dodávky potravín z intervenčných zásob v prospech najodkázanejších osôb v Spoločenstve, a stanovujú výnimky z určitých ustanovení nariadenia (EHS) č. 3149/92 (Ú. v. EÚ L 306 2009, L 306, s. 5)

      Výrok rozsudku

               1.

               Žaloba sa zamieta.

               2.

               Spoločnosť Nutria AE Typopoiisis & Emporias Agrotikon Proïonton znáša svoje vlastné trovy konania a je povinná nahradiť trovy konania, ktoré vznikli Európskej komisii.

      (1)  Ú. v. EÚ C 81, 9.3.2015, s. 23.


title: Vec C-344/14: Návrh na začatie prejudiciálneho konania, ktorý podal Bundesfinanzhof (Nemecko) 17. júla 2014 – Kyowa Hakko Europe GmbH/Hauptzollamt Hannover

text:
               29.9.2014

               SK

               Úradný vestník Európskej únie

               C 339/10

         Návrh na začatie prejudiciálneho konania, ktorý podal Bundesfinanzhof (Nemecko) 17. júla 2014 – Kyowa Hakko Europe GmbH/Hauptzollamt Hannover
   (Vec C-344/14)
   2014/C 339/11
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Bundesfinanzhof

      Účastníci konania pred vnútroštátnym súdom

      Žalobkyňa: Kyowa Hakko Europe GmbH

      Žalovaný: Hauptzollamt Hannover

      Prejudiciálne otázky

               1.

               Ide v prípade zmesí aminokyselín, akými sú zmesi vo veci samej (RM0630, resp. RM0789), z ktorých sa (v spojení s uhľohydrátmi a tukmi) vyrába potravina, ktorou sa nahrádza zásadne životne dôležitá, v bežnej strave dostupná látka, ktorá však výnimočne vyvoláva alergiu, a tým sa predchádza zdravotným poruchám súvisiacim s alergiou a umožní zmiernenie alebo liečba už vniknutých porúch, o lieky zložené z viacerých zložiek navzájom zmiešaných na terapeutické alebo profylaktické účely v zmysle položky 3003 kombinovanej nomenklatúry (1)?
               V prípade zápornej otázky na otázku 1:

               2.

               Ide v prípade zmesí aminokyselín o potravinové prípravky položky 2106 kombinovanej nomenklatúry, ktoré sú v zmysle poznámky 1 písm. a) ku kapitole 30 kombinovanej nomenklatúry z tejto kapitoly vylúčené, pretože neplnia žiaden terapeutický alebo profylaktický účel, ale plnia iba účel prísunu potravy?

      (1)  Vykonávacie nariadenie Komisie (ES) č. 1001/2013 zo 4. októbra 2013, ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (Ú. v. EÚ L 290, s. 1).


title: Vec C-274/10: Rozsudok Súdneho dvora (tretia komora) z  28. júla 2011 — Európska komisia/Maďarská republika (Nesplnenie povinnosti členským štátom — Dane — DPH — Smernica 2006/112/ES — Právo na odpočet dane — Spôsoby vykonania — Článok 183 — Vnútroštátna právna úprava, ktorá umožňuje vyplatenie nadmerného odpočtu DPH iba v rozsahu, v akom nadmerný odpočet prevyšuje výšku dane na vstupe vyplývajúcej z transakcií, ktoré ešte neboli zaplatené)

text:
               8.10.2011

               SK

               Úradný vestník Európskej únie

               C 298/8

         Rozsudok Súdneho dvora (tretia komora) z 28. júla 2011 — Európska komisia/Maďarská republika
   (Vec C-274/10) (1)

   (Nesplnenie povinnosti členským štátom - Dane - DPH - Smernica 2006/112/ES - Právo na odpočet dane - Spôsoby vykonania - Článok 183 - Vnútroštátna právna úprava, ktorá umožňuje vyplatenie nadmerného odpočtu DPH iba v rozsahu, v akom nadmerný odpočet prevyšuje výšku dane na vstupe vyplývajúcej z transakcií, ktoré ešte neboli zaplatené)
   2011/C 298/14
   Jazyk konania: maďarčina

      Účastníci konania

      Žalobkyňa: Európska komisia (v zastúpení: D. Triantafyllou, B. Simon a K. Talabér-Ritz, splnomocnení zástupcovia)

      Žalovaná: Maďarská republika (v zastúpení: M. Fehér, K. Szíjjártó a G. Koós, splnomocnení zástupcovia, a K. Magony, szakértő)

      Predmet veci

   Nesplnenie povinnosti členským štátom — Porušenie smernice Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1) — Vnútroštátna právna úprava, podľa ktorej možno vrátiť nadmerný odpočet DPH len v rozsahu, v akom presahuje výšku dane z ešte nezaplatených plnení — Porušenie zásady daňovej neutrality

      Výrok rozsudku

               1.

               Maďarská republika si

                           —

                           tým, že zdaniteľným osobám, ktorých daňové priznanie za určité zdaňovacie obdobie vykazuje „nadmerný odpočet“ v zmysle článku 183 smernice Rady 2006/112/ES z 28. novembra 2006 o spoločnom systéme dane z pridanej hodnoty, ukladá povinnosť úplne alebo čiastočne preniesť tento nadmerný odpočet do nasledujúceho zdaňovacieho obdobia, pokiaľ svojmu dodávateľovi nezaplatili celú sumu za príslušné plnenie, a

                           —

                           vzhľadom na to, že v dôsledku tejto povinnosti sú niektoré zdaniteľné osoby, ktorých daňové priznanie pravidelne vykazuje „nadmerný odpočet“, nútené preniesť tento nadmerný odpočet do nasledujúceho zdaňovacieho obdobia viac než raz,
                           nesplnila povinnosti, ktoré jej vyplývajú z tejto smernice.

               2.

               Maďarská republika je povinná nahradiť trovy konania.

      (1)  Ú. v. EÚ C 221, 14.8.2010.


title: Vec C-105/10 PPU: Uznesenie predsedu tretej komory Súdneho dvora z  3. apríla 2010 (návrh na začatie prejudiciálneho konania, ktorý podal Korkein oikeus — Fínsko) — Virallinen syyttäjä/Malik Gataev, Khadizhat Gataeva

text:
               3.7.2010

               SK

               Úradný vestník Európskej únie

               C 179/27

         Uznesenie predsedu tretej komory Súdneho dvora z 3. apríla 2010 (návrh na začatie prejudiciálneho konania, ktorý podal Korkein oikeus — Fínsko) — Virallinen syyttäjä/Malik Gataev, Khadizhat Gataeva
   (Vec C-105/10 PPU) (1)

   2010/C 179/45

      Jazyk konania: fínčina

   Predseda tretej komory nariadil výmaz veci.

      (1)  Ú. v. EÚ C 100, 17.4.2010.


title: Vec T-713/14: Rozsudok Všeobecného súdu z 13. decembra 2016 – IPSO/ECB („ECB — Zamestnanci ECB — Dočasní zamestnanci — Obmedzenie maximálnej doby výkonu práce toho istého dočasného zamestnanca — Žaloba o neplatnosť — Napadnuteľný akt — Priama a osobná dotknutosť — Záujem na konaní — Lehota na podanie žaloby — Prípustnosť — Neinformovanie a nekonzultovanie odborovej organizácie — žalobkyne — Mimozmluvná zodpovednosť“)

text:
               13.2.2017

               SK

               Úradný vestník Európskej únie

               C 46/19

         Rozsudok Všeobecného súdu z 13. decembra 2016 – IPSO/ECB
   (Vec T-713/14) (1)

   ((„ECB - Zamestnanci ECB - Dočasní zamestnanci - Obmedzenie maximálnej doby výkonu práce toho istého dočasného zamestnanca - Žaloba o neplatnosť - Napadnuteľný akt - Priama a osobná dotknutosť - Záujem na konaní - Lehota na podanie žaloby - Prípustnosť - Neinformovanie a nekonzultovanie odborovej organizácie - žalobkyne - Mimozmluvná zodpovednosť“))
   (2017/C 046/21)
   Jazyk konania: francúzština

      Účastníci konania

      Žalobkyňa: International and European Public Services Organisation v Spolkovej republike Nemecko (IPSO) (Frankfurt nad Mohanom, Nemecko) (v zastúpení: L. Levi, advokát)

      Žalovaná: Európska centrálna banka (v zastúpení: pôvodne B. Ehlers, I. Köpfer a M. López Torres, neskôr B. Ehlers, P. Pfeifhofer a F. Malfrère, splnomocnení zástupcovia, za právnej pomoci B. Wägenbaur, advokát)

      Predmet veci

   Jednak návrh podaný na základe článku 263 ZFEÚ na zrušenie rozhodnutia Výkonnej rady ECB z 20. mája 2014, ktorým sa obmedzuje maximálna doba, počas ktorej ECB bude môcť využiť služby toho istého dočasného zamestnanca na výkon úloh sekretárskej a administratívnej povahy, na dva roky, a jednak návrh podaný na základe článku 268 ZFEÚ na náhradu spôsobenej nemajetkovej ujmy

      Výrok rozsudku

               1.

               Rozhodnutie Výkonnej rady Európskej centrálnej banky (ECB) z 20. mája 2014, ktorým sa obmedzuje maximálna doba, počas ktorej ECB bude môcť využiť služby toho istého dočasného zamestnanca na výkon úloh sekretárskej a administratívnej povahy, na dva roky, sa zrušuje.

               2.

               Vo zvyšnej časti sa žaloba zamieta.

               3.

               ECB znáša svoje vlastné trovy konania a je povinná nahradiť tri štvrtiny trov konania, ktoré vznikli International and European Public Services Organisation v Spolkovej republike Nemecko (IPSO). IPSO znáša jednu štvrtinu svojich vlastných trov konania.

      (1)  Ú. v. EÚ C 431, 1.12.2014.


title: Vec C-372/12: Návrh na začatie prejudiciálneho konania, ktorý podal Raad van State (Holandsko) 3. augusta 2012 — Minister voor Immigratie, Integratie en Asiel, ďalší účastníci konania: M a S

text:
               6.10.2012

               SK

               Úradný vestník Európskej únie

               C 303/18

         Návrh na začatie prejudiciálneho konania, ktorý podal Raad van State (Holandsko) 3. augusta 2012 — Minister voor Immigratie, Integratie en Asiel, ďalší účastníci konania: M a S
   (Vec C-372/12)
   2012/C 303/32
   Jazyk konania: holandčina

      Vnútroštátny súd, ktorý podal návrh na začatie prejudiciálneho konania

   Raad van State

      Účastníci konania pred vnútroštátnym súdom

      Odvolateľ: Minister voor Immigratie, Integratie en Asiel

      Ďalší účastníci konania: M a S

      Prejudiciálne otázky

               1.

               Má sa článok 12 písm. a) druhá zarážka smernice Európskeho parlamentu a Rady 95/46/EHS (1) z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov vykladať tak, že existuje právo na odpis dokumentov, v ktorých boli spracované osobné údaje, alebo postačuje predloženie úplného prehľadu o osobných údajoch, ktoré sú predmetom spracovania v príslušných dokumentoch v zrozumiteľnej podobe?

               2.

               Má sa slovné spojenie „právo na prístup k údajom“ uvedené v článku 8 ods. 2 Charty základných práv Európskej únie (2) vykladať tak, že existuje právo na odpis dokumentov, v ktorých boli spracované osobné údaje, alebo postačí predložiť úplný prehľad o osobných údajoch, ktoré boli predmetom spracovania v príslušných dokumentoch v zrozumiteľnej podobe podľa článku 12 písm. a) druhej zarážky smernice Európskeho parlamentu a Rady 95/46/EHS z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov?

               3.

               Platí článok 41 ods. 2 písm. b) Charty základných práv Európskej únie aj pre členské štáty Európskej únie, ak vykonávajú právo Únie v zmysle článku 51 ods. 1 tejto Charty?

               4.

               Predstavuje následok, že z dôvodu poskytnutia prístupu k „návrhu rozhodnutia“ sa v tomto viac neuvádzajú dôvody, pre ktoré sa navrhuje určité rozhodnutie, čo sa negatívne prejavuje na nerušenej internej výmene myšlienok v rámci dotknutého orgánu a príslušnom rozhodovacom procese, oprávnený záujem dôvernosti v zmysle článku 41 ods. 2 písm. b) Charty základných práv Európskej únie?

               5.

               Majú sa právne analýzy, ktoré sú súčasťou „návrhu rozhodnutia“, považovať za osobné údaje v zmysle článku 2 písm. a) smernice Európskeho parlamentu a Rady 95/46/EHS z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov?

               6.

               Patrí k ochrane práv a slobôd ostatných v zmysle článku 13 ods. 1 písm. g) smernice Európskeho parlamentu a Rady 95/46/EHS z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov aj záujem na nerušenej výmene myšlienok v rámci príslušného orgánu? V prípade zápornej odpovede na túto otázku: možno tento záujem v takomto prípade subsumovať pod článok 13 ods. 1 písm. d) alebo f) tejto smernice?

      (1)  Ú. v. ES, L 281, s. 31; Mim. vyd. 13/015, s. 355.

      (2)  Ú. v. EÚ, C 303, 2007, s. 1.


title: Vec T-256/05: Žaloba podaná 1. júla 2005: Fernanda Ehrhardt-Avancini proti Európskemu parlamentu

text:
               17.9.2005

               SK

               Úradný vestník Európskej únie

               C 229/27

         Žaloba podaná 1. júla 2005: Fernanda Ehrhardt-Avancini proti Európskemu parlamentu
   (Vec T-256/05)
   (2005/C 229/58)
   Jazyk konania: francúzština
   Fernanda Ehrhardt-Avancini, bydliskom v Luxemburgu, v zastúpení: Georges Vandersanden, Laure Levi a Chiara Ronzi, advokáti, podala 1. júla 2005 na Súd prvého stupňa Európskych spoločenstiev žalobu proti Európskemu parlamentu.
   Žalobkyňa navrhuje, aby Súd prvého stupňa:

               1)

               zrušil rozhodnutie orgánu povereného menovaním, ktorým bola zamietnutá jej žiadosť o spätné započítanie 207 hodín 30 minút, ktoré jej boli odpočítané z dovolenky a následne z jej odmeny/dôchodku,

               2)

               priznal nárok žalobkyne na úroky z omeškania,

               3)

               zaviazal Európsky parlament nahradiť trovy konania.

         Žalobné dôvody a hlavné tvrdenia
   V čase relevantných skutočností bola žalobkyňa úradníčkou Európskeho parlamentu. Tento ju listom z 21. júla 2004 informoval, že jej bolo z jej ročnej dovolenky odpočítaných 207 hodín a 30 minút, pretože bola neprítomná z dôvodu práceneschopnosti v období od 28. mája do 11. júla 2004. Toto rozhodnutie Európskeho parlamentu bolo prijaté na základe záverov vyšetrenia žalobkyne v rámci rozhodcovského konania pred nezávislým lekárom podľa článku 59 Služobného poriadku, v ktorom sa preukázalo, že žalobkyňa bola schopná nastúpiť do práce. Následná žiadosť žalobkyne o spätné započítanie odpočítaných hodín bola takisto Európskym parlamentom zamietnutá.
   Na podporu svojej žaloby žalobkyňa uvádza porušenie článku 59 Služobného poriadku, ako aj vnútorných pravidiel Európskeho parlamentu, z dôvodu, že v jej prípade došlo k rozhodcovskému konaniu u nezávislého lekára bez toho, aby bola predtým vyšetrená lekárom-kontrolórom. Odvoláva sa takisto na porušenie povinnosti odôvodnenia, práv na obranu a zásady „patere quam ipse legem fecisti“.


title: Vec T-450/05: Rozsudok Súdu prvého stupňa z  9. júla 2009 — Peugeot a Peugeot Nederland/Komisia ( Hospodárska súťaž — Kartely — Distribúcia motorových vozidiel — Rozhodnutie, ktorým sa konštatuje porušenie článku 81 ES — Obmedzenie súbežného vývozu z Holandska — Systém odmeňovania koncesionárov a nátlak — Dohoda s protisúťažným predmetom — Pokuty — Závažnosť a dĺžka trvania porušenia )

text:
               29.8.2009

               SK

               Úradný vestník Európskej únie

               C 205/32

         Rozsudok Súdu prvého stupňa z 9. júla 2009 — Peugeot a Peugeot Nederland/Komisia
   (Vec T-450/05) (1)

   („Hospodárska súťaž - Kartely - Distribúcia motorových vozidiel - Rozhodnutie, ktorým sa konštatuje porušenie článku 81 ES - Obmedzenie súbežného vývozu z Holandska - Systém odmeňovania koncesionárov a nátlak - Dohoda s protisúťažným predmetom - Pokuty - Závažnosť a dĺžka trvania porušenia“)
   2009/C 205/56
   Jazyk konania: francúzština

      Účastníci konania

      Žalobkyne: Automobiles Peugeot SA (Paríž, Francúzsko) a Peugeot Nederland NV (Utrecht, Holandsko) (v zastúpení: O. d’Ormesson a N. Zacharie, avocats)

      Žalovaná: Komisia Európskych spoločenstiev (v zastúpení: pôvodne A. Bouquet, F. Arbault a A. Whelan, neskôr A. Bouquet a M. Kellerbauer, splnomocnení zástupcovia)

      Predmet veci

   Návrh na zrušenie rozhodnutia Komisie K(2005) 3683 v konečnom znení z 5. októbra 2005 o konaní podľa článku 81 [ES] (veci 2/36.623/36.820/37.275 — SEP a i./Automobiles Peugeot SA) a subsidiárne návrh na zníženie pokuty uloženej žalobkyniam uvedeným rozhodnutím

      Výrok rozsudku

               1.

               Výška pokuty uloženej Automobiles Peugeot SA a Peugeot Nederland NV článkom 3 rozhodnutia Komisie K(2005) 3683 v konečnom znení z 5. októbra 2005 o konaní podľa článku 81 [ES] (veci 2/36.623/36.820/37.275 — SEP a i./Automobiles Peugeot SA) sa stanovuje na 44,55 miliónov eur.

               2.

               V zostávajúcej časti sa žaloba zamieta.

               3.

               Automobiles Peugeot a Peugeot Nederland znášajú deväť desatín svojich vlastných trov konania a sú povinné nahradiť deväť desatín trov konania vynaložených Komisiou Európskych spoločenstiev.

               4.

               Komisia znáša jednu desatinu svojich vlastných trov konania a je povinná nahradiť jednu desatinu trov konania vynaložených Automobiles Peugeot SA a Peugeot Nederland NV.

      (1)  Ú. v. EÚ C 74, 25.3.2006.


title: Vec T-524/12: Rozsudok Všeobecného súdu z  21. novembra 2013 — Recaro/ÚHVT — Certino Mode (RECARO) [ „Ochranná známka Spoločenstva — Konanie o výmaze — Slovná ochranná známka Spoločenstva RECARO — Riadne používanie ochrannej známky — Článok 15 ods. 15 písm. a) nariadenia (ES) č. 207/2009 — Povaha používania ochrannej známky — Prípustnosť nových dôkazov — Článok 76 ods. 2 nariadenia č. 207/2009 — Povinnosť odôvodnenia — Článok 75 nariadenia č. 207/2009“ ]

text:
               11.1.2014

               SK

               Úradný vestník Európskej únie

               C 9/23

         Rozsudok Všeobecného súdu z 21. novembra 2013 — Recaro/ÚHVT — Certino Mode (RECARO)
   (Vec T-524/12) (1)

   (Ochranná známka Spoločenstva - Konanie o výmaze - Slovná ochranná známka Spoločenstva RECARO - Riadne používanie ochrannej známky - Článok 15 ods. 15 písm. a) nariadenia (ES) č. 207/2009 - Povaha používania ochrannej známky - Prípustnosť nových dôkazov - Článok 76 ods. 2 nariadenia č. 207/2009 - Povinnosť odôvodnenia - Článok 75 nariadenia č. 207/2009)
   2014/C 9/38
   Jazyk konania: angličtina

      Účastníci konania

      Žalobca: Recaro Holding GmbH, predtým Recaro Beteiligungs-GmbH (Stuttgart, Nemecko) (v zastúpení: J. Weiser, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: J. Crespo Carrillo, splnomocnený zástupca)

      Ďalší účastník konania pred odvolacím senátom ÚHVT: Certino Mode, SL (Elche, Španielsko)

      Predmet veci

   Žaloba podaná proti rozhodnutiu prvého odvolacieho senátu ÚHVT zo 6. septembra 2012 (vec R 1761/2011-1) týkajúcemu sa konania o výmaze medzi Recaro Beteiligungs GmbH a Certino Mode, SL

      Výrok rozsudku

               1.

               Žaloba sa zamieta.

               2.

               Recaro Holding GmbH je povinný nahradiť trovy konania.

      (1)  Ú. v. EÚ C 32, 2.2.2013.


               7.11.2009

               SK

               Úradný vestník Európskej únie

               C 267/3

         Zoznamy slúžiace na určenie rozhodovacích zložení
   2009/C 267/07
   Súdny dvor na svojom zasadnutí 8. októbra 2009 zostavil zoznam upravený v článku 11b ods. 2 rokovacieho poriadku s cieľom určiť zloženie veľkej komory takto:

               —

               pán Timmermans

               —

               pani Berger

               —

               pán Rosas

               —

               pán Šváby

               —

               pani Silva de Lapuerta

               —

               pán Safjan

               —

               pán Schiemann

               —

               pán Kasel

               —

               pán Kūris

               —

               pani Toader

               —

               pán Juhász

               —

               pán Arabadjiev

               —

               pán Arestis

               —

               pán von Danwitz

               —

               pán Borg Barthet

               —

               pani Lindh

               —

               pán Ilešič

               —

               pán Bay Larsen

               —

               pán Malenovský

               —

               pán Ó Caoimh

               —

               pán Lõhmus

               —

               pán Levits

         Súdny dvor na svojom zasadnutí 8. októbra 2009 zostavil zoznamy upravené v článku 11c ods. 2 prvom pododseku rokovacieho poriadku s cieľom určiť zloženie komôr zasadajúcich v zložení piatich sudcov takto:

                  Prvá komora

               pán Borg Barthet
               pani Berger
               pán Ilešič
               pán Safjan
               pán Levits
               pán Kasel

                  Druhá komora

               pán Rosas
               pán Arabadjiev
               pán Lõhmus
               pani Lindh
               pán Ó Caoimh

                  Tretia komora

               pani Silva de Lapuerta
               pán Šváby
               pán Juhász
               pán von Danwitz
               pán Arestis
               pán Malenovský

                  Štvrtá komora

               pán Timmermans
               pani Toader
               pán Schiemann
               pán Bay Larsen
               pán Kūris

         Súdny dvor na svojom zasadnutí 9. októbra 2009 zostavil zoznamy upravené v článku 11c ods. 2 druhom pododseku rokovacieho poriadku s cieľom určiť zloženie komôr zasadajúcich v zložení troch sudcov takto:

                  Piata komora

               pán Borg Barthet
               pán Ilešič
               pán Kasel
               pán Safjan
               pani Berger

                  Šiesta komora

               pán Rosas
               pán Lõhmus
               pán Ó Caoimh
               pán Arabadjiev

                  Siedma komora

               pán Juhász
               pán Arestis
               pán Malenovský
               pán von Danwitz
               pán Šváby

                  Ôsma komora

               pán Timmermans
               pán Schiemann
               pán Kūris
               pán Bay Larsen


title: Vec T-411/17: Žaloba podaná 30. júna 2017 – Landesbank Baden-Württemberg/SRB

text:
               21.8.2017

               SK

               Úradný vestník Európskej únie

               C 277/51

         Žaloba podaná 30. júna 2017 – Landesbank Baden-Württemberg/SRB
   (Vec T-411/17)
   (2017/C 277/74)
   Jazyk konania: nemčina

      Účastníci konania

      Žalobkyňa: Landesbank Baden-Württemberg (Stuttgart, Nemecko) (v zastúpení: H. Berger a K. Rübsamen, Rechtsanwälte)

      Žalovaná: Jednotná rada pre riešenie krízových situácií (SRB)

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie prijaté na výkonnom zasadnutí Jednotnej rady pre riešenie krízových situácií z 11. apríla 2017 o výpočte vopred vyberaných príspevkov do Jednotného fondu pre riešenie krízových situácií za rok 2017 (SRB/ES/SRF/2017/05), vrátane jeho prílohy, v rozsahu, v akom sa napadnuté rozhodnutie a jeho príloha týkajú sumy žalobkyne, ako aj

               —

               zaviazal žalovanú na náhradu trov konania.

      Dôvody a hlavné tvrdenia

   Na podporu svojej žaloby žalobkyňa uvádza šesť žalobných dôvodov.

               1.

               Prvý žalobný dôvod je založený na porušení článku 296 ods. 2 ZFEÚ a článku 41 ods.1 a ods. 2 písm. c) Charty základných práv Európskej únie (ďalej „len Charta“) z dôvodu nedostatočného odôvodnenia rozhodnutia.

               2.

               Druhý žalobný dôvod je založený na porušení práva byť vypočutý zakotveného v článku 41 ods. 1 a ods. 2 písm.a) Charty, pretože žalobkyňu nikto nevypočul.

               3.

               Tretí žalobný dôvod je založený na porušení základného práva na účinnú súdnu ochranu podľa článku 47 ods. 1 Charty z dôvodu nepreskúmateľnosti rozhodnutia.

               4.

               Štvrtý žalobný dôvod je založený na porušení článku 103 ods. 7 písm. h) smernice 2014/59/EÚ (1), článku 113 ods. 7 nariadenia (EÚ) č. 575/2013 (2), článku 6 ods. 5 prvého pododseku delegovaného nariadenia (EÚ) 2015/63 (3), článkov 16 a 20 Charty a zásady proporcionality z dôvodu uplatnenia multiplikátora pre ukazovateľ IPS (Institutional Protection Scheme).

               5.

               Piaty žalobný dôvod je založený na porušení článku 16 Charty a zásady proporcionality z dôvodu uplatnenia koeficientu úpravy zohľadňujúcej riziko.

               6.

               Šiesty žalobný dôvod je založený na protiprávnosti článkov 4 až 7 a 9 delegovaného nariadenia (EÚ) 2015/63 a prílohy I delegovaného nariadenia.

      (1)  Smernica Európskeho parlamentu a Rady 2014/59/EÚ z 15. mája 2014, ktorou sa stanovuje rámec pre ozdravenie a riešenie krízových situácií úverových inštitúcií a investičných spoločností a ktorou sa mení smernica Rady 82/891/EHS a smernice Európskeho parlamentu a Rady 2001/24/ES, 2002/47/ES, 2004/25/ES, 2005/56/ES, 2007/36/ES, 2011/35/EÚ, 2012/30/EÚ a 2013/36/EÚ a nariadenia Európskeho parlamentu a Rady (EÚ) č. 1093/2010 a (EÚ) č. 648/2012 Text s významom pre EHP (Ú. v. EÚ L 173, 2014, s. 190).

      (2)  Nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 Text s významom pre EHP (Ú. v. EÚ L 176, 2013, s. 1).

      (3)  Delegované nariadenie Komisie (EÚ) 2015/63 z 21. októbra 2014, ktorým sa dopĺňa smernica Európskeho parlamentu a Rady 2014/59/EÚ, pokiaľ ide o príspevky ex ante do mechanizmov financovania riešenia krízových situácií (Ú. v. EÚ L 11, 2015, s. 44).


               25.2.2016

               SK

               Úradný vestník Európskej únie

               C 73/10

         Žiadosť o poradné stanovisko Súdu EZVO, ktorú 5. júna 2015 predložil Norges Høeyesterett vo veci Holship Norge AS/Norsk Transportarbeiderforbund
   (Vec E-14/15)
   (2016/C 73/06)
   Listom z 5. júna 2015, ktorý bol doručený do podateľne Súdu EZVO 5. júna 2015, Norges Høyesterett (najvyšší nórsky súd) požiadal Súd EZVO vo veci Holship Norge AS/Norsk Transportarbeiderforbund o poradné stanovisko k týmto otázkam:
   A   Právne predpisy v oblasti hospodárskej súťaže:

               A.1

               Vzťahuje sa výnimka z pravidiel hospodárskej súťaže Dohody o EHP – ktorá sa uplatňuje na kolektívne zmluvy a ktorá je okrem iného opísaná v poradnom stanovisku Súdu EZVO vo veci E-8/00 Landsorganisasjonen i Norge a NKF, Zb. EZVO 2002, s. 114 – na uskutočnenie bojkotu proti používateľovi prístavu s cieľom dosiahnuť prijatie kolektívnej zmluvy, keď toto prijatie znamená, že používateľ prístavu musí uprednostňovať nákup služieb vykládky a nakládky od oddeleného administratívneho úradu, ako sa uvádza v bodoch 7 a 10 až 14, namiesto využívania vlastných zamestnancov na tú istú prácu?

               A.2

               Ak nie, mal by sa takýto systém posudzovať podľa článku 53 alebo článku 54 Dohody o EHP?

               A.3

               Musí sa v uvedenom prípade pri posudzovaní toho, či existuje značný vplyv na cezhraničný obchod v rámci EHP, zohľadňovať existencia identického alebo zodpovedajúceho systému v iných prístavoch?

         B   Sloboda usadiť sa:

               B.1

               Ide v prípade odborovej organizácie – ktorá uskutoční bojkot s cieľom dosiahnuť prijatie kolektívnej zmluvy spoločnosťou, ktorej materská spoločnosť má sídlo v inom štáte EHP, ak podľa kolektívnej zmluvy daná spoločnosť musí uprednostňovať nákup služieb vykládky a nakládky od oddeleného administratívneho úradu podľa bodov 10 až 14 namiesto využívania vlastných zamestnancov na túto prácu – o obmedzenie slobody usadiť sa podľa článku 31 Dohody o EHP?

               B.2

               Mala by na posúdenie existencie obmedzenia význam skutočnosť, že potreby spoločnosti na služby vykládky a nakládky boli veľmi obmedzené a/alebo sporadické?

               B.3

               Ak existuje obmedzenie: Má na posúdenie oprávnenosti obmedzenia význam skutočnosť, že spoločnosť vo vzťahu k svojim vlastným prístavným pracovníkom uplatňuje inú kolektívnu zmluvu uzavretú medzi sociálnymi partnermi v štáte, kde sa prístav nachádza, ak sa táto kolektívna zmluva týka iných záležitostí ako vykladacích a nakladacích činností?


title: Vec C-608/15 P: Uznesenie Súdneho dvora (ôsma komora) zo 7. júla 2016 – Panasonic Corp./MT Picture Display Co. Ltd, Európska komisia (Odvolanie — Rokovací poriadok Súdneho dvora — Článok 181 — Kartely — Svetový trh s elektrónkami pre obrazovky televízorov a počítačov — Dohody a zosúladené postupy v oblasti cien, rozdelenia trhov a zákazníkov a obmedzenia výroby — Právo na obhajobu — Oznámenie o výhradách — Obsah)

text:
               19.9.2016

               SK

               Úradný vestník Európskej únie

               C 343/16

         Uznesenie Súdneho dvora (ôsma komora) zo 7. júla 2016 – Panasonic Corp./MT Picture Display Co. Ltd, Európska komisia
   (Vec C-608/15 P) (1)

   ((Odvolanie - Rokovací poriadok Súdneho dvora - Článok 181 - Kartely - Svetový trh s elektrónkami pre obrazovky televízorov a počítačov - Dohody a zosúladené postupy v oblasti cien, rozdelenia trhov a zákazníkov a obmedzenia výroby - Právo na obhajobu - Oznámenie o výhradách - Obsah))
   (2016/C 343/24)
   Jazyk konania: angličtina

      Účastníci konania

      Odvolateľka: Panasonic Corp. (v zastúpení: R. Gerrits, advokát, M. Hoskins QC, M. Gray, barrister)

      Ďalší účastníci konania: MT Picture Display Co. Ltd, Európska komisia (v zastúpení: A. Biolan a V. Bottka, splnomocnení zástupcovia)

      Výrok

               1.

               Odvolanie sa zamieta.

               2.

               Panasonic Corp. znáša svoje vlastné trovy konania a je povinný nahradiť trovy konania Európskej komisie.

      (1)  Ú. v. EÚ C 27, 25.1.2016.


title: Vec C-121/15: Návrh na začatie prejudiciálneho konania, ktorý podal Conseil d’État (Francúzsko) 18. decembra 2014 – ANODE – Association nationale des opérateurs détaillants en énergie/Premier ministre, Ministre de l’économie, de l’industrie et du numérique, Commission de régulation de l’énergie, GDF Suez

text:
               1.6.2015

               SK

               Úradný vestník Európskej únie

               C 178/8

         Návrh na začatie prejudiciálneho konania, ktorý podal Conseil d’État (Francúzsko) 18. decembra 2014 – ANODE – Association nationale des opérateurs détaillants en énergie/Premier ministre, Ministre de l’économie, de l’industrie et du numérique, Commission de régulation de l’énergie, GDF Suez
   (Vec C-121/15)
   (2015/C 178/08)
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Conseil d’État

      Účastníci konania pred vnútroštátnym súdom

      Žalobkyňa: Association nationale des opérateurs détaillants en énergie

      Žalovaní: Premier ministre, Ministre de l’économie, de l’industrie et du numérique, Commission de régulation de l’énergie, GDF Suez

      Prejudiciálne otázky

               1.

               Má sa zásah členského štátu, ktorým sa etablovanému prevádzkovateľovi ukladá povinnosť navrhnúť koncovému odberateľovi dodávku zemného plynu za regulované tarify, pričom však nebráni tak etablovanému dodávateľovi, ako ani alternatívnym dodávateľom predkladať konkurenčné ponuky za ceny nižšie, ako sú regulované tarify, považovať za zásah, ktorý vedie k určovaniu úrovne cien za dodávky zemného plynu koncovým odberateľom nezávisle od slobodnej súťaže na trhu a samotnou svojou povahou predstavuje prekážku dosiahnutia konkurenčného trhu so zemným plynom uvedeného v článku 3 ods. 1 smernice 2009/73/ES (1)?

               2.

               V prípade kladnej odpovede na prvú otázku, podľa akých kritérií sa má posudzovať súlad takéhoto zásahu členského štátu do ceny dodávky zemného plynu koncovému odberateľovi so smernicou 2009/73/ES?
               Predovšetkým:

                           a)

                           V akom rozsahu a za akých podmienok umožňuje článok 106 ods. 2 Zmluvy v spojení s článkom 3 ods. 2 smernice 2009/73/ES členským štátom sledovať zásahom do cien dodávok zemného plynu koncovým odberateľom iné ciele ako zachovanie ceny dodávky na primeranej úrovni, ako sú bezpečnosť dodávky a územná súdržnosť?

                           b)

                           Umožňuje článok 3 ods. 2 smernice 2009/73/ES najmä vzhľadom na ciele bezpečnosti dodávok a územnej súdržnosti zásah členského štátu do určovania ceny za dodávku zemného plynu založený na zásade pokrytia celkových nákladov etablovaného dodávateľa a môžu náklady, ktoré majú byť pokryté tarifami, zahŕňať aj iné zložky ako reprezentatívny podiel dlhodobých dodávok?

      (1)  Smernica Európskeho parlamentu a Rady 2009/73/ES z 13. júla 2009 o spoločných pravidlách pre vnútorný trh so zemným plynom, ktorou sa zrušuje smernica 2003/55/ES (Ú. v. EÚ L 211, s. 94).


title: Vec C-273/06: Návrh na začatie prejudiciálneho konania, ktorý podal Handelsgericht Wien (Rakúsko) 22. júna 2006 – Auto Peter Petschenig GmbH/Toyota Frey Austria GmbH

text:
               2.9.2006

               SK

               Úradný vestník Európskej únie

               C 212/18

         Návrh na začatie prejudiciálneho konania, ktorý podal Handelsgericht Wien (Rakúsko) 22. júna 2006 – Auto Peter Petschenig GmbH/Toyota Frey Austria GmbH
   (Vec C-273/06)
   (2006/C 212/31)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Handelsgericht Wien
   Účastníci konania pred vnútroštátnym súdom

      Žalobca: Auto Peter Petschenig GmbH

      Žalovaná: Toyota Frey Austria GmbH
   Prejudiciálne otázky

               1.

               Má sa článok 5 ods. 1 prvá veta prvá zarážka nariadenia Komisie (ES) č. 1475/95 z 28. júna 1995 o uplatňovaní článku 85 ods. 3 Zmluvy na niektoré kategórie dohôd o distribúcii a servise motorových vozidiel (ďalej len „nariadenie (ES) č. 1475/95“) (1) vykladať tak, že samotné nadobudnutie účinnosti nariadenia Komisie (ES) č. 1400/2002 z 31. júla 2002 o uplatňovaní článku 81 ods. 3 Zmluvy na niektoré kategórie vertikálnych dohôd a zosúladených postupov v sektore motorových vozidiel (ďalej len „nariadenie č. 1400/2002“) (2), a tým vyvolané prispôsobenie distribučného systému, ktorý bol v súlade s nariadením (ES) 1475/95, a priznávajúce mu výnimku, požiadavkám výnimky pre selektívny systém podľa nariadenia (ES) č. 1400/2002 sa má považovať za nutnosť reorganizácie v zmysle článku 5 ods. 3 prvej vety prvej zarážky nariadenia (ES) č. 1475/95?

               2.

                  Pri zápornej odpovedi na prvú otázku: Má sa článok 5 ods. 3 prvá veta prvá zarážka nariadenia Komisie (ES) 1475/95 z 28. júna 1995 o uplatňovaní článku 85 ods. 3 Zmluvy na niektoré kategórie dohôd o distribúcii a servise motorových vozidiel (nariadenie (ES) č. 1475/95) vykladať tak, že samotný zánik pôvodnej ochrany územia pre distribútorov, týkajúcej sa selektívneho distribučného systému, hoci aj v spojení s pôvodne nemožným povolením zmluvných servisov podľa nariadenia (ES) č. 1475/95, ktoré nie sú zmluvnými distribútormi tejto značky, predstavuje reorganizáciu v zmysle článku 5 ods. 3 prvej vety prvej zarážky nariadenia (ES) č. 1475/95 alebo záleží na preukázaní efektívnych reorganizačných opatrení?

      (1)  Ú. v. ES L 145, s. 25.

      (2)  Ú. v. ES L 203, s. 30; Mim. vyd. 08/002, s. 158.


title: Vec T-302/12: Žaloba podaná 6. júla 2012 — Torrefacção Camelo/ÚHVT — Pato Hermanos (Zdobenie obalov kávy)

text:
               8.9.2012

               SK

               Úradný vestník Európskej únie

               C 273/17

         Žaloba podaná 6. júla 2012 — Torrefacção Camelo/ÚHVT — Pato Hermanos (Zdobenie obalov kávy)
   (Vec T-302/12)
   2012/C 273/29
   Jazyk, v ktorom bola podaná žaloba: španielčina

      Účastníci konania

      Žalobkyňa: Torrefacção Camelo Lda (Campo Maior, Portugalsko) (v zastúpení: J. Massaguer Fuentes, advokát)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Lorenzo Pato Hermanos, SA (Madrid, Španielsko)

      Návrhy

   Žalobkyňa navrhuje, aby Všeobecný súd prijal žalobu, ako aj kópie a dokumenty k nej pripojené, vyhlásil ich za prípustné a v dôsledku toho konštatoval, že žaloba smerujúca proti rozhodnutiu tretieho odvolacieho senátu Úradu pre harmonizáciu vnútorného trhu (ochranné známky a vzory) zo 17. apríla 2012 vo veci R 2378/2010-3 bola podaná v lehote a v riadnej a požadovanej forme, a po vykonaní potrebných formalít vyhlásil rozsudok, ktorým bude žalobe vyhovené, napadnuté rozhodnutie zrušené a potvrdené rozhodnutie výmazového oddelenia z 26. novembra 2010, ktorým bol vymazaný dizajn Spoločenstva č. 0 0070 6940-0001, a Lorenzo Patos Hermanos, SA bude v prípade namietania voči žalobe zaviazaná na náhradu trov konania

      Dôvody a hlavné tvrdenia

      Zapísaná ochranná známka Spoločenstva, ktorá je predmetom návrhu na vyhlásenie neplatnosti: kresba kávových zŕn s bielymi obrysmi náhodne umiestnených na pozadí červenej farby a dva horizontálne, horný a dolný, pruhy žltej farby, prekrývajúce červené pozadie, pre tovary Locarnskej triedy č. 99-00 — dizajn Spoločenstva č. 0 0070 6940-0001.

      Majiteľ ochrannej známky Spoločenstva: Lorenzo Pato Hermanos, SA.

      Účastník, ktorý sa domáha vyhlásenia neplatnosti: žalobkyňa.

      Odôvodnenie návrhu na vyhlásenie neplatnosti: porušenie článkov 4 až 9 nariadenia (ES) č. 6/2002.

      Rozhodnutie výmazového oddelenia: vyhovenie návrhu na vyhlásenie neplatnosti.

      Rozhodnutie odvolacieho senátu: zrušenie rozhodnutia výmazového oddelenia a zamietnutie návrhu na vyhlásenie neplatnosti.

      Dôvody žaloby: porušenie článkov 5 a 6 nariadenia (ES) č. 6/2002.


title: Vec F-99/11: Uznesenie Súdu pre verejnú službu (tretia komora) z  20. septembra 2013 — Marcuccio/Komisia (Verejná služba — Odmena — Vyplatenie nedoplatkov odmeny — Záujem na konaní — Zjavne neprípustná žaloba)

text:
               9.11.2013

               SK

               Úradný vestník Európskej únie

               C 325/51

         Uznesenie Súdu pre verejnú službu (tretia komora) z 20. septembra 2013 — Marcuccio/Komisia
   (Vec F-99/11) (1)

   (Verejná služba - Odmena - Vyplatenie nedoplatkov odmeny - Záujem na konaní - Zjavne neprípustná žaloba)
   2013/C 325/82
   Jazyk konania: taliančina

      Účastníci konania

      Žalobca: Luigi Marcuccio (Tricase, Taliansko) (v zastúpení: G. Cipressa, advokát)

      Žalovaná: Európska komisia (v zastúpení: C. Berardis-Kayser a J. Baquero Cruz, splnomocnení zástupcovia)

      Predmet veci

   Návrh domáhajúci sa zrušenia implicitného rozhodnutia Komisie o odmietnutí vyplatiť žalobcovi nedoplatky odmeny dlžné za obdobie od 1. júna 2005 do 31. júla 2010

      Výrok

               1.

               Žaloba sa ako zjavne neprípustná zamieta.

               2.

               L. Marcuccio znáša svoje vlastné trovy konania a je povinný nahradiť trovy konania, ktoré vynaložila Európska komisia.

      (1)  Ú. v. EÚ C 25, 28.1.2012, s. 67.


title: Vec T-298/15: Rozsudok Všeobecného súdu z 12. mája 2016 – Atlas/EUIPO (EFEKT PERLENIA) („Ochranná známka Európskej únie — Prihláška obrazovej ochrannej známky Európskej únie EFEKT PERLENIA — Absolútny dôvod zamietnutia — Opisný charakter — Článok 7 ods. 1 písm. c) nariadenia (ES) č. 207/2009“)

text:
               27.6.2016

               SK

               Úradný vestník Európskej únie

               C 232/18

         Rozsudok Všeobecného súdu z 12. mája 2016 – Atlas/EUIPO (EFEKT PERLENIA)
   (Vec T-298/15) (1)

   ((„Ochranná známka Európskej únie - Prihláška obrazovej ochrannej známky Európskej únie EFEKT PERLENIA - Absolútny dôvod zamietnutia - Opisný charakter - Článok 7 ods. 1 písm. c) nariadenia (ES) č. 207/2009“))
   (2016/C 232/24)
   Jazyk konania: poľština

      Účastníci konania

      Žalobkyňa: Atlas sp. z o.o. (Lodž, Poľsko) (v zastúpení: R. Rumpel, advokát)

      Žalovaný: Úrad Európskej únie pre duševné vlastníctvo (v zastúpení: D. Walicka, splnomocnená zástupkyňa)

      Predmet veci

   Žaloba proti rozhodnutiu piateho odvolacieho senátu EUIPO z 13. marca 2015 (vec R 2352/2014-5) týkajúcemu sa prihlášky obrazového označenia EFEKT PERLENIA ako ochrannej známky Európskej únie

      Výrok rozsudku

               1.

               Žaloba sa zamieta.

               2.

               Atlas sp. z o.o. je povinná nahradiť trovy konania.

      (1)  Ú. v. EÚ C 245, 27.7.2015.


title: Vec T-557/14: Rozsudok Všeobecného súdu z 1. marca 2016 – BrandGroup/ÚHVT – Brauerei S. Riegele, Inh. Riegele (SPEZOOMIX) („Ochranná známka Spoločenstva — Námietkové konanie — Prihláška slovnej ochrannej známky Spoločenstva SPEZOOMIX — Skoršia slovná ochranná známka Spoločenstva Spezi — Relatívny dôvod zamietnutia — Pravdepodobnosť zámeny — Článok 8 ods. 1 písm. b) nariadenia (ES) č. 207/2009“)

text:
               18.4.2016

               SK

               Úradný vestník Európskej únie

               C 136/30

         Rozsudok Všeobecného súdu z 1. marca 2016 – BrandGroup/ÚHVT – Brauerei S. Riegele, Inh. Riegele (SPEZOOMIX)
   (Vec T-557/14) (1)

   ((„Ochranná známka Spoločenstva - Námietkové konanie - Prihláška slovnej ochrannej známky Spoločenstva SPEZOOMIX - Skoršia slovná ochranná známka Spoločenstva Spezi - Relatívny dôvod zamietnutia - Pravdepodobnosť zámeny - Článok 8 ods. 1 písm. b) nariadenia (ES) č. 207/2009“))
   (2016/C 136/43)
   Jazyk konania: nemčina

      Účastníci konania

      Žalobkyňa: BrandGroup GmbH (Bechtsrieth, Nemecko) (v zastúpení: T. Raible, advokát)

      Žalovaný: Úradu pre harmonizáciu vnútorného trhu (ochranné známky a vzory) (ÚHVT), v zastúpení: pôvodne G. Schneider a A. Schifko, neskôr A. Schifko, splnomocnení zástupcovia)

      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Brauerei S. Riegele, Inh. Riegele KG (Augsburg, Nemecko) (v zastúpení: R. Schlecht, advokát)

      Predmet veci

   Žaloba o neplatnosť podaná proti rozhodnutiu prvého odvolacieho senátu ÚHVT z 15. mája 2014 (vec R 941/2013-1) týkajúcemu sa námietkového konania medzi Brauerei S. Riegele, Inh. Riegele KG a BrandGroup GmbH

      Výrok rozsudku

               1.

               Žaloba sa zamieta.

               2.

               BrandGroup GmbH je povinná nahradiť trovy konania.

      (1)  Ú. v. EÚ C 339, 29.9.2014.


title: Vec C-218/07: Uznesenie predsedu Súdneho dvora z  12. februára 2008 – Komisia Európskych spoločenstiev/Spolková republika Nemecko

text:
               24.5.2008

               SK

               Úradný vestník Európskej únie

               C 128/27

         Uznesenie predsedu Súdneho dvora z 12. februára 2008 – Komisia Európskych spoločenstiev/Spolková republika Nemecko
   (Vec C-218/07) (1)

   (2008/C 128/55)

      Jazyk konania: nemčina

   Predseda Súdneho dvora nariadil výmaz veci.

      (1)  Ú. v. EÚ C 129, 9.6.2007.


title: Vec C-473/04: Návrh na začatie prejudiciálneho konania, ktorý podal Hof van Cassatie van België rozsudkom zo dňa 22. októbra 2004 vo vzťahu ku konaniu Plumex proti Young Sports N. V.

text:
               22.1.2005

               SK

               Úradný vestník Európskej únie

               C 19/14

         Návrh na začatie prejudiciálneho konania, ktorý podal Hof van Cassatie van België rozsudkom zo dňa 22. októbra 2004 vo vzťahu ku konaniu Plumex proti Young Sports N. V.
   (Vec C-473/04)
   (2005/C 19/27)
   Jazyk konania: holandčina
   Hof van Cassatie (Belgicko) podal rozsudkom z 22. októbra 2004 na Súdny dvor Európskych spoločenstiev návrh na začatie prejudiciálneho konania vo vzťahu ku konaniu začatému pred vnútroštátnym súdom vo veci Plumex proti Young Sports N. V., ktorý bol doručený kancelárii Súdneho dvora dňa 9. novembra 2004.
   Hof van Cassatie žiada Súdny dvor, aby rozhodol o nasledujúcich otázkach:

               1.

               Je doručovanie písomností podľa článkov 4 až 11 (1) hlavným spôsobom doručovania a doručovania priamo poštou podľa článku 14 spôsobom subsidiárnym v tom zmysle, že má prvý spôsob doručovania prednosť pred druhým spôsobom, ak boli obidva vykonané v súlade s právnymi predpismi?

               2.

               Začína v prípade kumulácie doručovania, uskutočneného jednak podľa článkov 4 až 11 a jednak priamo poštou podľa článku 14, plynúť adresátovi lehota na podanie odvolania dňom doručenia podľa článkov 4 až 11 a nie teda dňom doručenia podľa článku 14?

      (1)  Nariadenie Rady (ES) č. 1348/2000 z 29. mája 2000 o doručovaní súdnych a mimosúdnych dokumentov v občianskoprávnych a obchodných veciach (Ú. v. ES L 160, s. 37).


title: Vec T-619/15: Žaloba podaná 6. novembra 2015 – Badica a Kardiam/Rada

text:
               25.1.2016

               SK

               Úradný vestník Európskej únie

               C 27/68

         Žaloba podaná 6. novembra 2015 – Badica a Kardiam/Rada
   (Vec T-619/15)
   (2016/C 027/86)
   Jazyk konania: francúzština

      Účastníci konania

      Žalobkyne: Bureau d’achat de diamant Centrafrique (Badica) (Bangui, Stredoafrická republika), Kardiam (Antverpy, Belgicko) (v zastúpení: D. Luff a L. Defalque, advokáti)

      Žalovaná: Rada Európskej únie

      Návrhy

   Žalobkyne navrhujú, aby Všeobecný súd:

               —

               zrušil článok 1 vykonávacieho nariadenia Rady (EÚ) 2015/1485 z 2. septembra 2015 a bod B 1 prílohy tohto nariadenia v rozsahu, v akom boli žalobkyne zaradené do prílohy I nariadenia Rady (EÚ) č. 224/2014 z 10. marca 2014 o reštriktívnych opatreniach vzhľadom na situáciu v Stredoafrickej republike,

               —

               uložil Rade povinnosť nahradiť trovy konania.

      Dôvody a hlavné tvrdenia

   Na podporu svojej žaloby žalobkyne uvádzajú tri žalobné dôvody.

               1.

               Prvý žalobný dôvod je založený na porušení práva na obhajobu, ako aj práva na spravodlivý proces a práva na účinnú súdnu ochranu. Tento žalobný dôvod sa skladá z dvoch častí:

                           —

                           prvá časť sa zakladá na tom, že Rada žalobkyniam individuálne neoznámila rozhodnutie o zmrazení finančných prostriedkov,

                           —

                           druhá časť sa zakladá na neoznámení dôkazov a spisového materiálu, ako aj na porušení zásady kontradiktórnosti a zásady transparentnosti.

               2.

               Druhý žalobný dôvod je založený na nesprávnom posúdení skutkového stavu, pokiaľ ide o činnosti žalobkýň, čo viedlo k nesprávnemu právnemu posúdeniu.

               3.

               Tretí žalobný dôvod je založený na pochybeniach, ktoré mali vplyv na preskúmanie vykonané Radou.